R S2021-04-12T08:01:13+05:0012 Aprel, 2021|Олтин қалам|\nСобиқ Иттифоққача Ўрта Осиё халқлари, жумладан, ўзбеклар фамилиядан деярли фойдаланмаган. Фамилия тушунчаси Чор Россияси ҳукмронлигида кириб келган.\nЎрхун-Энасой ёдгорликларида Култегин, Билга хоқон, Тунюқуқ каби исмларга, “Девону луғатит турк”да эса Алп Эр Тўнга исмига дуч келамиз. Демак, бу пайтларда номлар қисқа ва лўнда, отларга қўшиладиган қўшимча сўзлар эса сифат, унвон ва нисбалардан иборат бўлган. Алп Эр Тўнга “йўлбарс каби кучли баҳодир” деган маънони билдиради.\nVIII асрдан бошлаб исмларни арабча ифодалаш урфга кирган. Масалан, буюк муҳаддис Имом Бухорийнинг тўлиқ, кенгайтма исми Абу Абдуллоҳ Муҳаммад ибн Исмоил ибн Иброҳим ибн ал-Мағийра ибн Бардазбеҳ ал-Жуафий ал-Бухорийдир. Исмларни бу тарзда бериш кишининг нафақат отаси ёки бобоси, балки бир неча авлод бобокалонларини ҳам келтириш имконини беради. Оғзаки тилда эса қисқа шакл ишлатилаверади: Аҳмад Фарғоний, Мусо Хоразмий, Аҳмад Яссавий.\nАёлларнинг тўлиқ исмида ибн ўрнига бинту, бинти, бинт сўзлари ишлатилган.\nАбу фалончининг отаси маъноси англатган. Абу Али – Алининг отаси. Бу сўз баъзида оталикни кўрсатиш учун эмас, қўшимча таъриф-тавсиф бериш учун қўлланган.\nКиши исмларига нисба сифатида у туғилган, яшаган, мансуб бўлган жой номларидан ташқари, касб-корни билдирувчи сўзлар, лақаб ва унвонлар ҳам қўшилган.\nАдиблар эса ўзларига олган тахаллуслар билан аталган: Алишер Навоий, Лутфий, Муҳаммадризо Огаҳий, Махтумқули Фироғий, Муҳаммад Аминхўжа Муқимий ва ҳоказо.\nXIX аср охири – XX аср бошларида Чор Россияси таъсирида ҳозирги тушунчадаги фамилиялар истеъмолга кирди. Ота исмларига -ов, -ев қўшимчаларини қўшиш бошланди. Бу пайтда -ий қўшимчали фамилиялар ҳам кўп қўлланган: Абдулла Қодирий, Саид Аҳрорий, Ҳамза Ҳакимзода Ниёзий. Фамилиялар баъзида -зода сўзи билан тугаган: Муҳаммадшариф Сўфизода.\nБу даврдаги манбаларда ота исмидан сўнг ўғли сўзи ҳам ишлатилганини кўриш мумкин.\nБугун биз фамилияларимизда ишлатадиган -ов, -ев русчадан кирган. Тўғрироғи, киритилган.\nФамилия лотинча familia сўзидан, аслиятда қуллар, тобелар; хонадон; меросий ном; авлод, оила каби маъноларни англатади. Қадимги Римда бу сўз бир хўжайинга тегишли қулларни, кейинчалик хўжайиннинг оиласи ва қулларини, вақтлар ўтиб эса бир оила бошлиғи, унинг қондошлари ва яқинларидан иборат жамоани билдирган.\nБугунги тушунчадаги фамилия X-XI асрларда Шимолий Италиянинг иқтисодий ривожланган вилоятларида пайдо бўлган. Кейинчалик Европанинг бошқа мамлакатларида ҳам фамилиялар урфга кирган.\nРоссияда ҳатто XIX асрда ҳам крепостной деҳқонлар хўжайинларининг фамилиясини олган. Шу асрга келибгина рус тилида фамилия ҳозирги мазмунни – “насл-насабни ифодаловчи оилавий ном” маъносини ифодалай бошлаган. 1897 йилги аҳолини рўйхатга олиш маълумотларига кўра, мамлакат аҳолисининг 75 фоизга яқинида фамилия бўлмаган.\nФамилия Собиқ Иттифоқда XX асрнинг 30-йилларида паспортлаштириш туфайли оммалашди. Бироқ бошқа миллат вакилларининг фамилиялари ҳам русча қўшимчалар орқали ясалди. Бу кечмишни бошдан кечирган ўзбек исмлари бошқа кўргиликларга ҳам рўпара келди: исмлар русча талаффузга мос равишда ўзгартириб ёзилди. Ходжаев, Ахмедов, Мухамедов, Иргашев, Иминов, Гиясов, Алимджан, Сагдулла, Бурхан, Мамасидигали ва ҳоказо.\n-ов, -ев қўшимчали сўз рус тилида сифат кўринишида кимники, кимларники, кимга ёки кимларга тегишли сўроқларига жавоб беради. Иванов – Ивановлар оиласига тегишли одам демакдир.\nРусчада -ин/-ын, -ский/-цкий қўшимчалари билан ҳам фамилиялар ҳосил қилинади. -ов қаттиқ ундошлар билан, -ев, -ёв юмшоқ ундошлар билан, -ин эса -а, -я билан тугаган исмларга қўшилади.\nАёлларнинг фамилияларига юқоридаги қўшимчалардан сўнг -а, -я, -ая қўшилади.\nМаълумотларга кўра, рус фамилияларининг 60-70 фоизи -ов, -ев га, 30 фоизга яқини -ин га тугайди. -ский/-цкий қўшимчали фамилиялар нисбатан кам.\nМустақилликдан сўнг баъзи мамлакатларда, жумладан, Озарбойжон ва Тожикистонда русча қўшимчалардан воз кечилди. Маълумотларга кўра, 2017 йили 33 мингдан ортиқ қирғизистонлик фамилияларидаги -ов ва -ев ни -уулу/-кызы ёки тегинга ўзгартирган. Ўзбек тили эса фақат ота исмларидаги -вич, -овнадан қутула олди, улар ўрнига ўғли, қизи сўзлари ишлатила бошлади. Лекин ҳозир ҳам Фалончи Пистончиевич шакли урфда, айниқса, катта-кичик амалдорларга мурожаатда.\nO'rtacha baholar 2.2 / 5. Baholaganlar soni: 6


Фостер | medu.uz - Дорилар ҳақида маълумотлар ўзбек тилида\nHome Йўриқномалар Фостер\nПрепаратнинг савдо номи: Фостер\nТаъсир этувчи моддалар (ХПН): беклометазон, формотерол\nДори шакли: ингаляция учун дозаланган аэрозоль 100 мкг+ 6 мкг/доза\nфаол моддалар: 0,006 мг формотерол фумарати, 0,100 мг беклометазон дипропионати;\nёрдамчи моддалар: этанол, хлорид кислотаси, норфлуран (1,1,1,2-тетрафторэтан).\nТаърифи: Алюмин баллондаги рангсиз ёки оч-сариқ рангли, тиниқ эритма. Клапан ва баллонча кўринарли коррозиясиз бўлиши керак.\nФармакотерапевтик гуруҳи: кортикостероидлар ёки антихолинергик воситалардан ташқари бошқа препаратлар билан мажмуадаги адренергик воситалар.\nАТХ коди: R03AK08\nФостер турли таъсир механизмларига эга ва бронхиал астмани зўрайишлари сонини пасайиши юзасидан аддитив самара намоён қилувчи беклометазон дипропионати ва формотерол сақлайди.\nБеклометазон дипропионати – ингаляцион глюкокортикостероид (ГКС), тавсия этилган дозаларда яллиғланишга қарши таъсир кўрсатади, бронхиал астма симптомларини яққоллигини камайтиради ва касалликни зўрайиш тез-тезлигини камайтиради, бунда ножўя самараларининг тезлиги тизимли ГКС га нисбатан камроқ.\nФормотерол – нафас йўлларининг қайтувчан обструкцияси бўлган пациентларда бронхларнинг силлиқ мушакларини бўшашишни чақирувчи бета2-адренергик рецепторларнинг селектив агонистидир. Бронхолитик таъсири тез, ингаляциядан кейин 1-3 минут давомида намоён бўлади ва бир марталик доза ингаляция қилингандан кейин 12 соат давомида сақланади.\nФостер препаратидаги фиксация қилинган таъсир этувчи моддалар – беклометазон дипропионати ва формотеролнинг тизимли таъсири, алоҳида компонентларнинг таъсири билан солиштирилган.\nФостер препаратининг фиксацияланган бирикмасини бир марталик дозасини (100+6 микрограммдан 4 марта босиш) ёки беклометазон дипропионатининг CFC бир марталик дозасини (250 микрограммдан 4 марта босиш) ва формотерол НFА (6 микрограммдан 4 марта босиш) қабул қилган соғлом субъектларда ўтказилган фармакокинетик тадқиқотларда, беклометазон дипропионатининг микронизация қилинмаган дори шаклига нисбатан, фиксация қилинган препаратда беклометазон дипропионатининг асосий фаол метаболити (беклометазон-17-монопропионат) учун AUC кўрсаткичси ва қон плазмасидаги максимал концентрацияси мувофиқ равишда 35% ва 19% га паст бўлган ва аксинча, беклометазон дипропионатининг микронизация қилинмаган дори шаклига нисбатан, фиксация қилинган препаратда сўрилишнинг нисбий тезлиги юқорироқ (2 соатга нисбатан 0,5 соат) бўлган.\nФормотерол учун қон плазмасидаги максимал концентрацияси фиксация қилинган препаратидаги ёки компонентлар тўсатдан бирга қўлланилганда алоҳида компонентларнинг худди шундай кўрсаткичи билан бир хил бўлган, тизимли таъсири эса, тўсатдан бирга қўллаган алоҳида компонентлардагига нисбатан Фостер препаратини қўллагандан кейин бироз юқори бўлган.\nБеклометазон дипропионати ва формотерол орасида фармакокинетик ёки фармакодинамик (тизимли) ўзаро таъсирини исботлари йўқ.\nСоғлом кўнгиллилар иштирокида ўтказилган тадқиқотда, AeroChamber Plus® спейсер мосламаси қўллаганда беклометазон дипропионатининг фаол метаболити беклометазон-17-монопропионатни ва формотеролни ўпкага етказилиши стандарт мосламани қўллагандагига нисбатан, мувофиқ равишда 41% ва 45% га ошган. Умумий тизимли таъсири формотерол учун ўзгармаган, беклометазон-17-монопропионат учун қисқарган ва ўзгармаган беклометазон дипропионати учун ошганлигича қолган.\nЎпканинг сурункали обструктив касаллиги (ЎСОК) бўлган стабил пациентларда, соғлом кўнгиллиларда ва астмаси бўлган пациентларда ўтказилган ўпкада препаратни тўпланишини ўрганиш юзасидан тадқиқотлари соғлом кўнгиллилардаги 34% ва астмаси бўлган пациентлардаги 31% га нисбатан ЎСОК бўлган пациентларнинг ўпкасида номинал дозанинг ўртача 33% тўпланади. Қон плазмасидаги беклометазон-17-монопропионати ва формотеролнинг даражаси ингаляциядан кейин 24 соат давомида учта гуруҳ бўйича бир хил бўлган. Астмаси бўлган пациентларда ва соғлом кўнгиллардаги таъсирига нисбатан, ЎСОК бўлган пациентларда беклометазон дипропионатининг умумий таъсири юқори бўлган.\nБеклометазон дипропионати глюкокортикоид рецепторларга кучсиз боғланувчи аффинликка эга олддори ҳисобланади, эстеразалар томонидан гидролизга учрайди ва олддори – беклометазон дипропионатига нисбатан кучлироқ маҳаллий яллиғланишга қарши таъсирга эга бўлган фаол метаболити беклометазон-17-монопропионати ҳосил бўлади.\nСўрилиши, тақсимланиши ва биотрансформацияси\nИнгаляция қилинган беклометазон дипропионати ўпка орқали тез сўрилади; бундан олдин кўпгина тўқималарда аниқланадиган эстеразалар ёрдамида тегишли фаол метаболит – беклометазон-17-монопропионатига жадал айланиши кузатилади. Фаол метаболитининг тизимли биокираолишлиги ўпка орқали сўрилган доза (36%) ва қабул қилинган дозани меъда-ичак йўлларидан сўрилган дозасидан иборат. Ютиб юборилган беклометазон дипропионатининг биокираолишлиги жуда оз, шунга қарамай беклометазон-17-монопропионатига тизимолди айланиши дозанинг 41% ни фаол метаболит кўринишида сўрилишига олиб келади.\nНафас орқали қабул қилинаётган дозани ошиши билан тизимли таъсири тахминан пропорционал равишда ошади.\nНафас ёрдамида қабул қилингандан кейин мутлоқ биокираолишлиги ўзгармаган беклометазон дипропионати ва беклометазон-17-монопропионати учун дастлабки дозасининг мувофиқ равишда тахминан 2% ва 62% ни ташкил қилади.\nВена ичига юборилгандан кейин беклометазон дипропионати ва унинг фаол метаболити беклометазон дипропионати учун мувозанат ҳолатда кам тақсимланиш хажми (20 л) ва унинг фаол метаболити учун тўқималарда анча кўпроқ тақсимланиши (424 л) билан кечувчи плазмадаги юқори даражадаги клиренси (мувофиқ равишда соатига 150 л ва соатига 120 л) билан характерланади.\nПлазма оқсиллари билан боғланиши бироз юқори.\nҚутбланган метаболитлари кўринишида ахлат билан чиқарилиши беклометазон дипропионати учун чиқарилишнинг асосий йўли ҳисобланади. Беклометазон дипропионати ва унинг метаболити учун буйрак орқали чиқарилиши аҳамиятсиз. Терминал ярим чиқарилиш даври беклометазон дипропионати ва беклометазон-17-монопропионати учун мувофиқ равишда 0,5 соат ва 2,7 соатни ташкил қилади.\nБуйрак ёки жигар етишмовчилиги бўлган пациентларда беклометазон дипропионатининг фармакокинетикаси ўрганилмаган; шундай бўлсада, беклометазон дипропионати ичак шираси, зардобда, ўпкада ва жигарда мавжуд бўлган эстеразалар томонидан жуда тез метаболизмга учраши ва янада қутбланган моддалар беклометазон-21-монопропионати, беклометазон-17-монопропионати ва беклометазонни ҳосил бўлиши туфайли, жигар етишмовчилиги беклометазон дипропионатининг фармакокинетикаси ва хавфсизлик профилига таъсир қилмайди деб тахмин қилинади.\nБеклометазон дипропионати ёки унинг метаболитлари сийдикда аниқланмаган, шунинг учун буйрак етишмовчилиги бўлган пациентларда тизимли таъсирини ошиши кўзда тутилмайди.\nФормотерол ингаляциядан кейин ўпкадан ва меъда-ичак йўлларидан сўрилади. Ўлчанган дозали (MDI) ингалятор қўлланилгандан кейин ютиб юборилган, нафас орқали қабул қилинган дозанинг фракцияси 60% дан 90% гача ўзгариши мумкин. Ютиб юборилган фракциянинг камида 65% меъда-ичак йўлларидан сўрилади. Қон плазмасидаги ўзгармаган препаратнинг чўққи концентрациясига перорал қўлланилгандан кейин 0,5-1 соат давомида эришилади. Формотеролни қон плазмаси оқсиллари билан боғланиши 61-64% ни ташкил қилади, 34% альбуминлар билан боғланади. Терапевтик дозалар қўлланилганда олинган концентрациялар диапазонида боғланишни тўйиниши кузатилмаган. Перорал қўлланилгандан кейин аниқланган ярим чиқарилиш даври 2-3 соатни ташкил қилади. 12-96 мкг формотерол фумарати ингаляциясидан кейин формотеролни сўрилиши дозага пропорционал ҳисобланади.\nФормотерол аҳамиятсиз даражада метаболизмга учрайди ва метаболизмнинг асосий йўли фенол гидроксил гуруҳи билан бевосита конъюгацияни ўз ичига олади. Глюкурон кислотаси билан конъюгати фаол эмас. Иккинчи йўл О-деметилизацияни, кейинчалик фенол 2’-гидроксил гуруҳи билан конъюгациясини ўз ичига олади. Цитохром Р450 нинг CYP2D6, CYP2C19 ва CYP2C9 изоферментлари формотеролнинг О-деметилизациясида иштирок этади. Эҳтимол, жигар метаболизмни бошланғич махаллийлаштириш жойи. Формотерол терапевтик аҳамиятли концентрацияларда CYP450 ни ингибиция қилмайди.\nДозаланган ингалятордан кукунни бир марта ингаляция қилингандан кейин формотеролни сийдик билан умумий чиқарилиши 12-96 мкг дозалар диапазонида пропорционал равишда ошиб борган. Дозанинг ўртача 8% ва 25% мувофиқ равишда ўзгармаган ва умумий формотерол кўринишида чиқарилган. Ўн икки нафар соғлом кўнгиллилар томонидан 120 мкг доза бир марта ингаляция қилингандан кейин қон плазмасидаги концентрациянинг ўзгаришлари асосида ярим чиқарилишнинг ўртача терминал даври, эҳтимол 10 соатни ташкил қилган. (R,R)- ва (S,S)-энантиомерлари мувофиқ равишда тахминан 40% ва 60% сийдик билан чиқарилаётган ўзгармаган препаратдан иборат бўлган. Иккала энантиомерларнинг нисбий улуши дозаларнинг ўрганилаётган диапазонида доимий бўлиб қолган, кўп марта дозалаш тартибида бошқа энантиомерга нисбатан бир энантиомернинг тўпланиши юзасидан далиллар бўлмаган.\nСоғлом кўнгиллилар томонидан перорал (40-80 мкг) қўлланилгандан кейин дозанинг 6-10% ўзгармаган кўринишда сийдикда аниқланган; ва дозанинг 8% гачаси глюкуронид кўринишида аниқланган.\nУмуман олганда, формотеролнинг перорал дозасининг 67% сийдик билан (асосан метаболитлари кўринишида), дозанинг қолган қисми ахлат билан чиқарилган. Формотеролнинг буйрак клиренси минутига 150 мл ни ташкил этади.\nБуйрак/жигар етишмовчилиги: буйрак/жигар етишмовчилиги бўлган пациентларда формотеролнинг фармакокинетикаси ўрганилмаган, шунга қарамай формотерол асосан жигарда метаболизми орқали чиқарилиши туфайли, оғир жигар циррози бўлган пациентларда препаратнинг таъсирини кучайишини кутиш мумкин.\nФостер мажмуавий препарат (ингаляцион глюкокортикостероид ва таъсири узайтирилган бета2-адреномиметик) ни қўллаш зарурати бўлган ҳолларда астмани мунтазам даволаш учун кўрсатилган:\nзаруратга қараб, ингаляцион глюкокортикостероид ва қисқа таъсирли β2-адреномиметик билан етарли даражада назорат қилиб бўлмайдиган касаллик симптомлари бўлган пациентлар ёки\nингаляцион глюкокортикостероид ва таъсири узайтирилган бета2-адреномиметиклар касалликни етарли даражада назорат қилишни таъминлай олмайдиган пациентлар.\nТаъсири узайтирилган бронхолитик воситалар билан мунтазам даволашга қарамай, яққол симптомлар кузатиладиган оғир ЎСОК (ОФВ1 < 50%) ва анамнезида такрорий зўрайишлари бўлган пациентларни симптоматик даволашда қўлланади.\nФостер астмани бирламчи даволаш учун мўлжалланмаган. Фостернинг таркибига кирувчи компонентларнинг дозасини танлаш касалликнинг оғирлик даражасига қараб шахсий равишда олиб борилади. Буни нафақат мажмуавий дори препаратлари билан даволашнинг бошида, балки дозага тузатиш киритишда ҳам эътиборга олиш керак. Агар конкрет пациентга мажмуавий ингалятордаги дозадан фарқ қилувчи дозани қўллаш зарурати бўлса, алоҳида ингаляторда бета2-агонисти ва/ёки кортикостероидларнинг тегишли дозаларини буюриш керак.\nФостер препаратидаги беклометазон дипропионати ўлчамига қараб микронизацияланган заррачаларни тақсимланиши билан характерланади, бунинг оқибатида беклометазон дипропионатининг ўлчами бўйича микронизацияланмаган дори шаклларидаги таъсирдан кучлироқ таъсир кўрсатади (Фостер препаратидаги 100 мкг беклометазон дипропионати 250 мкг беклометазон дипропионатининг микронизацияланмаган дори шаклларига эквивалент). Шунинг учун Фостер препаратидаги беклометазон дипропионатининг умумий суткалик дозаси беклометазон дипропионатининг микронизацияланмаган дори шаклининг умумий суткалик дозасидан пастроқ бўлиши керак.\nПациентни беклометазон дипропионатининг микронизацияланмаган дори шаклидан Фостер препаратига ўтказилганда буни эътиборга олиш керак; беклометазон дипропионатининг дозаси пастроқ бўлиши керак ва пациентнинг шахсий эҳтиёжларига қараб тузатиш киритилишини тақазо этади.\nДаволашнинг иккита варианти мавжуд:\nА. Самарани бир маромда ушлаб турувчи даволаш: Фостер заруратга қараб, тез таъсир этувчи бронходилаторларни қўллаш билан бирга мунтазам самарани бир маромда ушлаб турувчи даволаш сифатида қабул қилинади.\nВ. Самарани бир маромда ушлаб турувчи ва ёрдамчи даволаш: Фостер заруратга қараб, самарани бир маромда ушлаб турувчи даволаш сифатида ва заруратга қараб астманинг симптомларини бартараф этиш учун қабул қилинади.\nА. Самарани бир маромда ушлаб турувчи даволаш\nПациентларга шошилинч равишда қўллаш учун уларда тез таъсир этувчи бронходилататорларни доимо бўлиши лозимлигини кўрсатиш керак.\n18 ёшдан ва ундан ошган катталар учун дозалаш бўйича тавсиялар:\nКунига бир ёки икки ингаляция.\nМаксимал суткалик доза 4 ингаляцияни ташкил этади.\nВ. Самарани бир маромда ушлаб турувчи ва ёрдамчи даволаш\nПациентлар Фостер препаратининг суткалик самарани бир маромда ушлаб турувчи дозасини қабул қиладилар ва астманинг симптомларини бартараф этиш учун заруратга қараб, қўшимча равишда Фостер препаратини қабул қиладилар. Пациентни шошилинч қўллаш учун препарат бўлиши лозимлиги тўғрисида огоҳлантириш керак.\nҚуйидагилари бўлган пациентларда Фостер препарати билан самарани бир маромда ушлаб турувчи ва ёрдамчи даволаш заруратини кўриб чиқиш керак:\nтўлиқ назорат қилиб бўлмайдиган астмаси бўлган пациентлар ва ёрдамчи даволаш зарурати бўлганида\nтиббий даволашни талаб қилувчи аввалги астмани зўрайиши бўлган пациентлар.\nЗаруратга қараб, Фостер препаратининг кўп миқдорда ингаляцияларини қўллаётган пациентларда дозага боғлиқ нохуш самараларни синчковлик билан кузатиш керак.\n18 ёш ва ундан ошган катталар учун дозалаш бўйича тавсиялар:\nТавсия этилган самарани бир маромда ушлаб турувчи доза: 1 ингаляция кунига икки марта (бир ингаляция эрталаб ва бир ингаляция кечқурун).\nПациентлар, симптомларга жавобан заруратга қараб, қўшимча 1 ингаляция қўллашлари мумкин. Агар бир неча минутдан кейин симптомлар сақланиб қолса, қўшимча ингаляцияни ўтказиш керак.\nМаксимал суткалик доза – 8 ингаляция.\nҲар куни “қутқарувчи” ингаляциялар зарур бўлган пациентларга шифокор билан маслаҳатлашиш қатъий тавсия этилади. Астма ташҳисини қайта кўриб чиқиш, шунингдек самарани бир маромда ушлаб турувчи даволаш заруратини қайта кўриб чиқиш керак.\nБолалар ва 18 ёшдан кичик бўлган ўсмирлар учун дозалаш бўйича тавсиялар:\nБолалар ва 18 ёшдан кичик бўлган ўсмирлар учун Фостер препаратининг хавфсизлиги ва самарадорлиги аниқланмаган. 12 ёшдан кичик бўлган болаларда Фостер препаратини қўллаш юзасидан маълумотлар йўқ. Фақатгина 12-17 ёшдаги болаларда уни қўллаш бўйича чекланган маълумотлар мавжуд. Шу сабабли болалар ва 18 ёшдан кичик ўсмирларда, қўшимча маълумотлар олинмагунча Фостер препаратини қўллаш тавсия этилмайди.\nФостер препаратининг оптимал дозасини тутиб туриш учун шифокорга мунтазам мурожаат этиш керак, дозани фақат шифокор тавсияси бўйича ўзгартириш керак. Дозани симптомларни самарали назорат қилишини таъминлай оладиган минимал дозагача титрлаш керак. Минимал тавсия этиладиган дозада симптомларнинг назоратига эришилгандан кейин, навбатдаги қадам якка ингаляцион кортикостероидга бўлган тест синамаси бўлиши мумкин.\nПациентларга Фостер препаратини ҳар куни симптомлар кузатилмаганида ҳам қўллашни тавсия қилиш керак.\n18 ёшдан ошган катталар учун дозалаш бўйича тавсиялар:\nИккита ингаляция кунига икки марта буюрилади.\nКекса пациентлар учун дозага тузатиш киритиш талаб этилмайди. Буйрак ёки жигар фаолиятини бузилишлари бўлган пациентларда Фостерни қўллаш юзасидан маълумотлар йўқ.\nПрепаратни тўғри қўллашни таъминлаш учун шифокор ёки бошқа тиббиёт ҳодими пациентга ингалятордан тўғри фойдаланишни кўрсатиб бериши керак. Босим остидаги ўлчанган дозали ингалятордан тўғри фойдаланиш муваффақиятли даволашни мажбурий шарти ҳисобланади. Пациент, пациент учун маълумотни диққат билан ўқиб чиқиши ва қўллаш бўйича йўриқномаларга риоя қилиши зарурлиги ҳақида огоҳлантирилган бўлиши керак.\nИнгаляторни биринчи марта қўллашдан ёки 14 кундан ортиқ ишлатилаётганда танаффусдан кейин қўллашдан олдин, ингалятор тўғри ишлаётганлига ишонч ҳосил қилиш учун ингаляцион эритманинг бир дозасини ҳавога чиқариб юбориш керак.\nИнгалятордан фойдаланиш учун пациент имкони борича вертикал ҳолатда турган ёки ўтирган бўлиши керак.\nҚуйидаги босқичларга амал қилинг:\nИнгалятор учлигидан ҳимоя қалпоқчасини ечинг ва учликни ифлосланиши, чанг, лой ёки бошқа ёт жисмлар борлиги юзасидан текширинг.\nМаксимал секин ва чуқур нафас чиқаринг.\nИнгалятор сиғимни юқорига қаратиб, вертикал ҳолатда ушлаб, лаблар билан учликни ушлаб олинг. Учликни тишламанг.\nШу вақтнинг ўзида оғиз орқали секин ва чуқур нафас олинг. Нафас олишни бошлагандан кейин доза ажралиб чиқиши учун ингаляторнинг юқори қисмини пастга қаратиб босинг.\nНафасни максимал вақт давомида ушлаб туринг, сўнгра ингаляторни оғиздан олинг ва секин нафас чиқаринг. Ингаляторга нафас чиқарманг.\nҚўшимча дозага зарурат бўлганида ингаляторни тахминан ярим минут давомида вертикал ҳолатда ушлаш ва 2-5 босқичларни такрорлаш керак.\nҚўллагандан кейин учликни ҳимоя қалпоқчаси билан беркитинг.\nМУҲИМ: 2-5 босқичларни ҳаддан ташқари тез бажарманг.\nАгар ингаляциядан кейин ингалятордан ёки оғиз бурчақларидан аэрозоль тумани пайдо бўлса, унда муолажани 2 босқичдан бошлаб такрорлаш керак.\nҚўллари кучсиз бўлган пациентларга ингаляторни иккала қўл билан ушлаш қулай бўлиши мумкин. Бунинг учун кўрсаткич бармоқлар ингалятор корпусининг юқори қисмига, иккала катта бармоқлар эса – ингалятор асосига жойланади.\nИнгаляциядан кейин оғизни чайиш ёки тишларни сув ёки чўтка билан тозалаш керак.\nПациентларни пациент учун маълумот билан танишиб чиқиш зарурлиги ҳақида огоҳлантириш керак. Ингаляторни мунтазам тозалаш учун учликдан қалпоқчани ечиш ва учликни ички ва ташқи томонидан қуруқ латта билан артиш керак. Учликни тозалаш учун сув ёки бошқа суюқликлардан фойдаланиш мумкин эмас.\nАэрозолни қўллаш синхронизациясида ва нафас олишда қийналаётган пациентлар AeroChamber Plus® спейсер мосламасидан фойдаланишлари мумкин. Шифокор, фармацевт ёки ҳамшира пациентни ингаляторлар ва спейсерларни тўғри ишлатиш ва сақлаш юзасидан огоҳлантиришлари, шунингдек ингаляцион препаратни ўпкага етказилишини оптималлигига ишонч ҳосил қилиш учун уларни қўллаш техникасини текширишлари керак. AeroChamber Plus® спейсер мосламасидан фойдаланаётган пациентларда препаратни етказилишининг оптималлиги босиш ва ингаляция орасидаги вақт оралиғисиз спейсер мослама орқали доимий секин ва чуқур нафас олиш орқали таъминланади.\nФостер препарати бекламетазон дипропионати ва формотерол фумарати сақлайди, шунинг учун бирикмалардан ҳар бири учун алоҳида бўлгандаги типи ва жиддийлиги билан боғлиқ ножўя реакциялар кутилади. Иккала бирикмани бир вақтда қўллагандан кейин кузатилган қўшимча ножўя реакциялар ҳақида маълумотлар йўқ.\nФиксацияланган дозада (Фостер препарати) ва алоҳида бирикма сифатида қўлланиладиган беклометазон дипропионати ва формотерол билан боғлиқ ножўя самаралар қуйида келтирилган ва аъзолар тизимлари синфига мувофиқ санаб ўтилган. Учраш тезлиги қуйидагича аниқланади: жуда тез-тез (≥1/10), тез-тез (≥1/100 ва <1/10), тез-тез эмас (≥1/1,000 ва <1/100), кам ҳолларда (≥/10,000 < 1/1,000) ва жуда кам ҳолларда (< 1/10,000).\nТез-тез учрайдиган ва тез-тез учрамайдиган ножўя реакциялар астма ЎСОК бўлган пациентлар иштирок этган клиник тадқиқотлар асосида аниқланган.\nТез-тез: фарингит, оғиз бўшлиғи кандидози.\nТез-тез эмас: грипп, оғиз бўшлиғининг замбуруғли касалликлари, оғиз бўшлиғи кандидози, қизилўнгач кандидози, вульвовагинал кандидоз, гастроэнтерит, синусит, ринит, пневмония*.\nТез-тез эмас: гранулоцитопения.\nТез-тез эмас: аллергик дерматит.\nЖуда кам ҳолларда: юқори сезувчанлик реакциялари, шу жумладан эритема, лабларни, юзни, кўзларни ва томоқни шиши.\nЖуда кам ҳолларда: буйрак усти бези супрессияси.\nТез-тез эмас: гипокалиемия, гипергликемия.\nТез-тез эмас: қўзғалган ҳолат.\nНомаълум: психомотор гиперфаоллик, уйқуни бузилиши, хавотирлик, депрессия, тажавузкорлик, ҳулқ атворни ўзгариши (асосан болаларда).\nТез-тез эмас: тремор, бош айланиши.\nЖуда кам ҳолларда: глаукома, катаракта.\nТез-тез эмас: отосальпингит.\nТез-тез эмас: юрак уриб кетиши, электрокардиограммада мувофиқлаштирилган QT интералини узайиши, электрокардиограммада ўзгаришлар, тахикардия, тахиаритмия, юрак бўлмачалари фибрилляцияси*.\nКам ҳолларда: қоринчалар экстрасистолияси, стенокардия.\nТез-тез эмас: гиперемия, қизиб кетиш ҳисси.\nТез-тез эмас: йўтал, балғамли йўтал, томоқни таъсирланиши, астматик криз.\nЖуда кам ҳолларда: диспноэ, астмани зўрайиши.\nТез-тез эмас: диарея, оғизни қуриши, диспепсия, дисфагия, лабларни ачишиш ҳисси, кўнгил айниши, дисгевзия.\nТез-тез эмас: тошма, қичишиш, гипергидроз, эшакеми.\nКам ҳолларда: ангионевротик шиш.\nТез-тез эмас: мушак спазмлари, миалгия.\nЖуда кам ҳолларда: болалар ва ўсмирларда ўсишни секинлашиши.\nКам ҳолларда: нефрит.\nЖуда кам ҳолларда: периферик шиш.\nТез-тез эмас: С-реактив оқсил даражасини ошиши, тромбоцитлар сонини ошиши, эркин ёғ кислоталари даражасини ошиши, қонда инсулин даражасини ошиши, қонда кетон таначалари даражасини ошиши, қонда кортизол даражасини пасайиши*.\nКам ҳолларда: қон босимини ошиши, қон босимини пасайиши.\nЖуда кам ҳолларда: суяк зичлигини пасайиши.\n* Фостер препаратини ЎСОК бўлган пациентлар иштирокида ўтказилган асосий клиник тадқиқот вақтида қабул қилган бир пациент юзасидан пневмониянинг жиддий бўлмаган бир ҳолати ҳақида хабар берилган. ЎСОК клиник тадқиқотида Фостер препаратини қўлланилганда кузатилган бошқа ножўя реакциялар: қонда кортизол даражасини пасайиши ва бўлмачалар фибрилляцияси.\nБошқа ингаляцион воситаларни қўллаганда бўлгани каби, парадоксал бронхоспазм кузатилиши мумкин.\nФормотеролнинг кузатилаётган ножўя реакциялари орасида қуйидагилар: гипокалиемия, бош оғриғи, тремор, юрак уриб кетиши, йўтал, мушак спазмлари ва QTc интервалини узайиши аниқланган.\nОдатда бетаметазон дипропионатини қўллаш билан боғлиқ ножўя реакциялар: оғиз бўшлиғининг замбуруғли касалликлари, оғиз бўшлиғи кандидози, дисфония, томоқни таъсирланиши.\nПрепарат қўлланилгандан кейин оғиз бўшлиғини сув билан чайиш ёки тишларни тозалаш йўли билан дисфония ва кандидозни сусайтириш мумкин. Фостер препарати билан даволашни давом эттирганда симптоматик кандидоз маҳаллий замбуруғларга қарши воситалар билан даволаш натижасида тузалади.\nИнгаляцион кортикстероидларнинг (масалан бекламетазон дипропионати) тизимли самаралари, хусусан узоқ вақти давомида препаратнинг юқори дозалари қўлланилганда намоён бўлиши мумкин, улар буйрак усти бези супрессияси, суякларнинг минерал зичлигини пасайиши, болалар ва ўсмирларда ўсишни кечикиши, катаракта ва глаукомани ўз ичига олади.\nШунингдек ўта юқори сезувчанлик реакциялари, шу жумладан тошма, эшакеми, қичишиш, эритема ва кўзларни, юзни, лабларни ва томоқни шиши ҳам кузатилиши мумкин.\nБеклометазон дипропионатига, формотерол фумаратига ёки ёрдамчи моддаларга юқори сезувчанликда қўллаш мумкин эмас.\nБеклометазон дипропионати цитохром Р450 тизими иштирокисиз, эстеразалар ёрдамида жуда тез метаболизмга учрайди.\nАстмаси бўлган пациентлар бета-блокаторлар (шу жумладан кўз томчилари) ни қўллашдан сақланишлари керак. Қатъий сабабларга кўра бета-блокаторлар буюрилганида формотеролнинг таъсири пасаяди ёки бартараф этилади.\nБошқа томондан, бошқа бета-адренергик препаратлар билан бирга қўлланилганда потенциал аддитив самаралар кузатилиши мумкин, шунинг учун теофиллин ёки бошқа бета-адренергик препаратларни формотерол билан бирга эҳтиёткорлик билан қўллаш керак.\nХинидин, дизопирамид, прокаинамид, фенотиазинлар, антигистамин препаратлари, моноаминоксидаза ингибиторлари ва трициклик антидепрессантлар билан бир вақтда қўллаш QTc интервалини узайишини чақириши ва қоринчалар аритмияси ривожланиши хавфини ошириши мумкин.\nБундан ташқари, L-допа, L-тироксин, окситоцин ва алкоголь бета2-адреномиметикларни юрак томонидан ўзлаштирилишини ёмонлаштириши мумкин.\nМоноаминоксидаза ингибиторлари, шу жумладан шунга ўхшаш хусусиятларга эга бўлган фуразолидон ва прокарбазин каби воситалар билан бир вақтда қўллаш гипертензив реакцияларни тезлаштириши мумкин.\nПараллел равишда галоген углеводородлар билан анестезия ўтказиладиган пациентларда аритмиянинг хавфи юқори.\nКсантин ҳосилалари, стероидлар ёки диуретиклар билан бир вақтда қўллаш бета2-адреномиметикларнинг кузатилиши мумкин бўлган гипокалиемик таъсирини кучайтириши мумкин. Гипокалиемия юрак гликозидларини қабул қилаётган пациентларда аритмияларга мойилликни чуқурлаштириши мумкин.\nФостер препарати оз миқдорда этанол сақлайди. Дисульфирам ёки метронидазол қабул қилаётган айрим сезувчан пациентларда қўлланилганда унинг ўзаро таъсирининг назарий эҳтимоли мавжуд.\nАритмияси, шу жумладан учинчи даражадаги атриовентрикуляр блокадаси ва тахиаритмияси (юрак қисқаришини тезлашиши ва/ёки номунтазамлиги), клапан ости идиопатик аортал стенози, гипертрофик обструктив кардиомиопатия, юракнинг оғир касалликлари, хусусан ўткир миокард инфаркти, юрак ишемик касаллиги, димланган юрак етишмовчилиги, қон томирларнинг окклюзион касалликлари, хусусан атеросклероз, артериал гипертензия ва аневризмаси бўлган пациентларда Фостер препаратини эҳтиёткорлик билан (мониторингни ўз ичига олиши мумкин) қўллаш керак.\nQTc интервалини (QTc ˃0,44 секунд) узайиши аниқланган ёки гумон қилинаётган (туғма ёки дори воситаларини қабул қилиш чақирган) пациентларни даволаганда препаратни эҳтиёткорлик билан буюриш керак. Формотеролнинг ўзи QTc интервалини узайишини чақириши мумкин.\nТиреотоксикоз, қандли диабет, феохромоцитома ва даволанмаган гипокалиемияси бўлган пациентларни даволаганда Фостер препаратини эҳтиёткорлик билан буюриш керак.\nБета2-адреномиметикларни қўллаш потенциал жиддий гипокалиемияни чақириши мумкин. Уларни оғир астмада қўллаганда эҳтиёткорликка риоя қилиш керак, чунки бу самара гипоксия таъсирида кучайиши мумкин. Гипокалиемия шунингдек гипокалиемияни чақириши мумкин бўлган бошқа препаратлар, масалан ксантин ҳосилалари, стероидлар ва диуретиклар билан ёндош даволаганда ҳам кучайиши мумкин. Агар “қутқарувчи” деб номланувчи бронходилататорларни қўллаш имкони бўлса, ностабил астмаси бўлган пациентларни даволаганда эҳтиёткорлик билан қўллаш тавсия этилади. Бундай ҳолларда қон зардобида калийнинг даражасини мониторинг қилиш тавсия этилади.\nФормотерол ингаляцияси қонда глюкоза даражасини ошишига олиб келади. Шу боисдан қандли диабети бўлган пациентларда қонда глюкоза даражасини синчковлик билан назорат қилиш керак.\nГалоген анестетиклар билан анестезия ўтказиш режалаштирилганда Фостер препарати анестезия бошланишидан камида 12 соат олдин қўлланилмаганлигига ишонч ҳосил қилиш керак, чунки юрак аритмиялари хавфи мавжуд.\nКортикостероидларни сақловчи барча бошқа ингаляцион препаратлар каби, Фостер препаратини ўпканинг фаол ёки фаол бўлмаган туберкулёзи, шунингдек нафас йўлларининг замбуруғли ва вирусли касалликлари бўлган пациентларда эҳтиёткорлик билан қўллаш керак.\nФостер препарати билан даволашни тўсатдан тўхтатиш тавсия этилмайди.\nАгар пациент даволашни самарасиз деб ҳисобласа, тиббий ёрдам олиш учун мурожаат этиши керак. “Қутқарувчи” бронходилататорларни жадал қўллаш ҳолатни ёмонлашишидан далолат беради ва астмани даволашни қайта кўриб чиқишни талаб этади. Астма ёки ЎСОК назоратини тўсатдан ёки авж олиб борувчи ёмонлашиши ҳаёт учун потенциал хавфли ҳисобланади ва пациентни шошилинч тиббий кўрикдан ўтказиш керак. Инфекцияга гумон бўлган ҳолларда ингаляцион ёки перорал кортикостероидлар билан даволаш жадаллигини ошириш ёки антибиотиклар билан даволаш заруратини баҳолаш керак.\nФостер препарати билан даволашни астмани зўрайиши вақтида, шунингдек анча сезиларли ёки ўткир ёмонлашиши вақтида бошлаш мумкин эмас. Фостер препарати билан даволаш вақтида астма билан боғлиқ жиддий нохуш кўринишлар ва зўрайишлар кузатилиши мумкин. Пациентларга агар астма симптомлари назорат қилинолмай қолса ёки Фостер препаратини қўллашни бошлагандан кейин симптомлар билан кечувчи вазият ёмонлашса, даволашни давом эттириш ва шифокорга мурожаат этишни таклиф қилиш керак.\nБошқа ингаляцион препаратларни қўлланганда бўлгани каби, ушбу препаратни қўллагандан кейин ҳам хириллашлар ва нафас олишлар сонини дарҳол кучайиши билан кечувчи парадоксал бронхоспазм кузатилиши мумкин. Бундай ҳолларда тез таъсир этувчи ингаляцион бронхолитикни зудлик билан қўллаш зарур. Фостер препаратини қўллашни дарҳол тўхтатиш керак, пациент тиббий кўрикдан ўтиши, зарурати бўлганида муқобил даволашни бошлаш керак.\nФостер препаратини астмани биринчи навбатдаги даволаш воситаси сифатида қўллаш мумкин эмас.\nАстманинг ўткир хуружларини бартараф этиш учун пациентлар, самарани бир маромда ушлаб турувчи ва ёрдамчи даволаш учун Фостер препаратини, ҳамда Фостер препаратини фақат самарани бир маромда ушлаб турувчи даволаш воситаси сифатида қўлланилганда бўлгани каби, ўзлари билан доимо тез таъсир этувчи бронходилататорларни олиб юришлари керак.\nПациентларни Фостер препаратини кўрсатмаларга мувофиқ, ҳатто симптомлар бўлмаганида ҳам ҳар куни қўллаш зарурлиги ҳақида огоҳлантириш керак. Нафас олишни енгиллаштирувчи Фостер препаратининг ингаляцияларини астма симптомларини олдини олиш юзасидан эътиборга олиш керак, лекин улар мунтазам профилактик мақсадида қўллаш, масалан машқлардан олдин қўллаш учун мўлжалланмаган. Бундай ҳолларда қўллаш учун алоҳида тез таъсир этувчи бронходилататорни қўллаш имкониятини кўриб чиқиш керак.\nАстма симптомлари устидан назорат ўрнатилганидан кейин Фостер препаратининг дозасини аста-секин камайтириш имкониятини кўриб чиқиш керак. Қабул қилинаётган препаратнинг миқдори камайтирилгандан кейин пациентнинг ҳолатини мунтазам қайта кўрикдан ўтказиш муҳим. Фостер препаратининг минимал самарали дозасини қўллаш керак.\nТизимли самаралар ҳар қандай ингаляцион кортикостероидлар, айниқса юқори дозаларда ва узоқ вақт давомида буюрилганда, намоён бўлиши мумкин. Перорал кортикостероидларни қўллагандагига нисбатан ингаляцион кортикостероидларни қўллаганда бундай самараларнинг эҳтимоли кам. Кузатилиши мумкин бўлган тизимли самаралар: Кушинг синдроми, кушингоид белгилар, буйрак усти безининг пўстлоқ қисми фаолиятини сусайиши (адренал супрессия), суякларнинг минерал зичлигини пасайиши, болалар ва ўсмирларда ўсишни кечикиши, катаракта ва глаукома, кам ҳолларда –бир қатор руҳий ва ҳулқ атқор самаралари, шу жумладан психомотор гиперфаоллик, уйқуни бузилиши, хавотирлик, депрессия ёки тажавузкорлик (айниқса болаларда).\nШунинг учун пациентнинг ҳолатини мунтазам назорат қилиш, шунингдек ингаляцион кортикостероидларнинг дозасини астмани самарали назорат қилинишини таъминловчи энг паст дозагача камайтириш керак.\nБир марталик дозанинг фармакокинетик тадқиқотлари Фостер препаратини стандарт мосламадан қўлланилгандагига нисбатан AeroChamber Plus® спейсер мосламаси ёрдамида қўллаш, формотеролнинг умумий тизимли таъсирини камайтирмаслигини ва беклометазон-17-монопропионатининг тизимли таъсирини камайтиришини намойиш қилган, бундан ташқари, ўпкадан тизимли қон оқимига тушаётган ўзгармаган беклометазон дипропионатининг даражасини ошиши кузатилган; шундай бўлсада, беклометазон дипропионатини унинг фаол метаболити билан бирга умумий тизимли таъсири ўзгармайди ва шунинг учун Фостер препаратини спейсер мосламаси ёрдамида қўлланилганда тизимли самаралар хавфи ошмайди.\nПациентларни ингаляцион кортикостероидларнинг юқори дозалари билан узоқ вақт даволаш буйрак усти бези супрессиясини ва ўткир адренал кризни чақириши мумкин. Тавсия этилган дозадан юқори дозада беклометазон дипропионатини қабул қилувчи/нафас олувчи 16 ёшдан кичик болалар алоҳида хавфга дучордирлар. Ўткир адренал кризни потенциал чақириши мумкин бўлган ҳолатлар жароҳат, жаррохлик аралашувлари, инфекциялар ва препаратнинг дозасини ҳар қандай тез пасайтирилишини ўз ичига олади. Намоён бўлаётган симптомлар одатда ноаниқ бўлиб, анорексия, қоринда оғриқ, тана вазнини камайиши, толиқиш, бош оғриғи, кўнгил айниши, қусиш, гипотензия, онг даражасини пасайиши, гипогликемия ва тиришишларни ўз ичига олади. Стресс ёки режалаштирилган жаррохлик аралашувлари вақтида тизимли кортикостероидлар билан қўшимча ёрдам бериб туриш заруратини кўриб чиқиш керак.\nПациентни Фостер препаратига, хусусан тизимли стероидлар билан аввалги даволаш сабабли буйрак усти бези фаолиятини бузилишига асослар бўлганда эҳтиёткорлик билан ўтказиш керак.\nПерорал кортикостероидларда ингаляцион кортикостероидларга ўтаётган пациентлар узоқ вақт давомида буйрак усти бези заҳираларини бузилиши хавфига дучор бўлишлари мумкин. Аввал шошилинч даволаш сифатида кортикостероидларни юқори дозалари зарур бўлган ёки узоқ вақт ингаляцион кортикостероидларнинг юқори дозаларини қабул қилган пациентлар ҳам ушбу хавфга дучор бўлишлари мумкин. Стресс чақириши мумкин бўлган фавқулотда ва айрим бошқа вазиятларда қолдиқ бузилишларнинг бундай эҳтимолни эътиборга олиш керак; кортикостероидлар билан тегишли даволашни мақсадга мувофиқлигини кўриб чиқиш керак. Буйрак усти бези фаолиятининг бузилиш даражасига қараб, айрим муолажалардан олдин мутахассис маслаҳати талаб этилиши мумкин.\nПациентларга Фостер препарати оз миқдорда этанол (бир дозада тахминан 7 мг) сақлаши ҳақида огоҳлантириш керак; лекин одатдаги дозаларда этанолнинг даражаси аҳамиятсиз ва пациент учун ҳеч қандай хавф туғдирмайди.\nОғиз бўшлиғи кандидози инфекцияси хавфини камайтириш мақсадида препаратнинг тавсия этилган дозаси қабул қилингандан кейин оғиз бўшлиғини чайиш ёки чўтка билан тозалаш зарурлиги ҳақида пациентларни огоҳлантириш керак.\nҲомиладор ёки эмизикли аёллар томонидан HFA-134а пропеллентини қўллаш тажрибаси ёки ушбу гуруҳ пациентларда унинг хавфсизлиги юзасидан далиллар йўқ. Лекин HFA-134а пропеллентини ҳайвонларда репродуктив фаолиятга ва эмбриофатал ривожланишига таъсирини ўрганиш бўйича ўтказилган тадқиқотлар клиник аҳамиятли нохуш самараларни аниқламади.\nФостер препаратини ҳомиладор аёлларда қўллаш бўйича аҳамиятли клиник маълумотлар мавжуд эмас. Беклометазон дипропионати ва формотеролни бир марта қўллаш билан ҳайвонларда ўтказилган тадқиқотлар тизимли таъсири натижасида репродуктив фаолиятга токсик таъсир намойиш қилган. Бета2-адренергик воситаларнинг токолитик таъсири туфайли, туғруқ жараёнида махсус ёрдам талаб этилиши мумкин. Формотеролни ҳомиладорлик вақтида, хусусан ҳомиладорликнинг охирида ёки туғруқ жараёни вақтида қўллаш тавсия этилмайди; муқобил тасдиқланган даволаш усуллари ҳолатлари бундан мустаснодир.\nФостер препаратини ҳомиладорлик вақтида, агар кутилаётган фойда препаратни қўллаш оқибатидаги потенциал хавфдан устун бўлгандагина қўллашга рухсат берилган.\nФостер препаратини эмизиш даврида қўллаш юзасидан аҳамиятли клиник маълумотлар мавжуд эмас.\nГарчи ҳайвонларда ўтказилган эксперимент маълумотлари мавжуд бўлмасада, бошқа кортикостероидлар каби беклометазон дипропионати кўкрак сутига киради деб тахмин қилинади.\nҲозирги пайтда Формотерол кўкрак сутига кириши, ёки кирмаслиги аниқ маълум эмас, лекин у лактация давридаги ҳайвонларнинг кўкрак сутида аниқланган.\nФостер препаратини эмизикли аёллар томонидан, агар кутилаётган фойда бўлиши мумкин бўлган хавфдан юқори бўлган ҳоллардагина қўллаш тавсия этилади.\nФостер препарати автомобилни ва бошқа механизмларни бошқариш қобилиятига деярли таъсир кўрсатмайди.\nФостер препаратининг ингаляция қилинадиган дозалари (умумий ўн икки мартатагча босиш) (умумий 1200 микрограмм беклометазон дипропионати, 72 микрограмм формотерол) астмаси бўлган пациентлар иштирокида ўрганилган. Моддани тўпланиши пациентларнинг ҳаётий муҳим тизимли фаолиятига аномал таъсир кўрсатмаган; жиддий ҳам, оғир ножўя реакциялар ҳам кузатилмаган.\nФормотеролнинг ортиқча дозаларини қўллаш бета2-антагонистлари учун хос бўлган самараларга: кўнгил айниши, бош оғриғи, тремор, уйқучанлик, юрак уриб кетиши, тахикардия, юрак қоринчалари аритмияси, QTc интервалини узайиши, метаболик ацидоз, гипокалиемия, гипергликемияга олиб келиши мумкин.\nФормотеролнинг дозаси ошириб юборилганда тутиб турувчи ва симптоматик даволаш кўрсатилган. Жиддий ҳолатларда госпитализация қилиш керак. Шунингдек кардиоселектив бета-адреноблокаторларни қўллаш заруратини кўриб чиқиш керак, лекин фақат алоҳида эҳтиёткорликка риоя қилиш шарти билан, чунки бета-адреноблокаторларни қўллаш бронхоспазм чақириши мумкин. Қон зардобида калий даражасини назорат қилиш керак.\nСимптомлари ва даволаш\nБеклометазон дипропионатини тавсия этилган дозалардан юқори дозаларда шошилинч ингаляция қилиш буйрак усти бези фаолиятини вақтинча сусайишига олиб келиши мумкин. Шошилинч чораларни кўришга зарурат йўқ, чунки қон плазмасида кортизол даражасини аниқлаш буйрак усти безининг фаолияти бир неча кун давомида тикланишини намойиш қилган. Бундай пациентларда даволашни астмани назорат қилиш учун етарли дозада давом эттириш керак. Ингаляцион беклометазон дипропионатининг дозасини сурункали ошириб юборилиши натижасида: буйрак усти бези фаолиятини сусайиши хавфи мавжуд. Буйрак усти безининг заҳирасини мониторинги талаб этилиши мумкин. Даволашни астмани назорат қилиш учун етарли дозада давом эттириш керак.\nБирламчи ўрам: препаратнинг 120 дозасини сақловчи дозаловчи клапанли алюмин баллон.\nИккиламчи ўрам: 1 баллондан қўллаш бўйича йўриқномаси билан картон қутига жойланади.\n+2-8°С ҳароратда, қуёшдан ҳимояланган жойда, иситувчи мосламалардан йироқда сақлансин. Музлатилмасин.\nЎрам очилгунча: совутгичда (+2-8°С) сақлансин (15 ойгача).\nЎрам очилгандан кейин: 25°С дан юқори бўлмаган ҳароратда сақлансин (5 ойгача).\nОчилган сана ҳақида ўрамга белги қўйилсин.


Январ ойида бу коинот жисмлари Ер куррасига «жуда яқин» келишади. Улардан бири, NASA 2013 YD48 деб аталганининг эни 104 метрча келади, бу эса Британиядаги машҳур Биг Бендан ҳам каттароқ. NASA уни «потенциал хавфли объект» деб синфлаган.\nБританиянинг Sun газетасига кўра, 11 январ куни Ердан 5,6 млн километр масофада учиб ўтади. Бу астрономик нуқтайи назарга кўра, нисбатан яқин масофа ҳисобланади.\n18 январ куни эса АҚШдаги Эмпайр-стейт-билдингдан икки баробар келадиган 7482 (1994 PC1) астероиди сайёрамиз яқинидан учиб ўтади. У 0,013 астрономик бирлик масофасидан ўтади, бу эса NASAнинг Ерга яқин объектларни ўрганиш маркази маълумотларига кўра «жуда яқинлашув» ҳисобланади. Аэронавтика бўйича бошқарма Ердан 193 млн километр масофадан ўтувчи барча жисмларни «Ерга яқинлашаётган объект» сифатида қараб чиқади.\nNASA яқин кунлар ичида ҳажмлари кичикроқ бўлган яна учта астероидни кузатади. Эртага сайёрамиз яқинидан ўлчами 12 метр бўлган 2021 YK астероиди, 6 январ куни 7 метрли 2014 YE15, 7 январ куни эса ўлчами бор-йўғи 4 метр бўлган 2020 AP1 учиб ўтади.


Алибобо Раҳматуллаев Озарбайжоннинг “Раван” жамоаси билан 1,5 йиллик шартнома имзолади\n19:40 / 10.09.2015\n“Бунёдкор” ва “Навбаҳор” жамоаларининг эндиликда собиқ ярим ҳимоячиси Алибобо Раҳматуллаев Озарбайжоннинг “Реван” клуби билан шартнома имзолади. Келишув 1,5 йилга мўлжалланган.\n24 ёшли футболчи Боку клуби сафида 10-рақам остида тўп тепадиган бўлди.\nРаҳматуллаев бир ҳафта мобайнида “Реван” клубида кўрикдан ўтганди.\nТаъкидлаш жоизки, “Навбаҳор” Раҳматуллаев билан шартнома имзоланаётганида агар унга хориждан яхшироқ таклиф тушса футболчини ҳеч бир муаммосиз қўйиб юбориш борасида келишиб олганди. Шу сабабдан “Раван” унга расмий таклиф билан мурожаат этгач, Наманган жамоаси ва футболчи ўзаро келишган ҳолда шартномани бекор қилишди ва футболчи янги жамоасига эркин агент сифатида бориб қўшилди.\nЎзбекистонлик легионерлар сони шу тариқа яна бир нафарга ошди.\nМаълумот учун, "Раван" жамоаси ўтган мавсум якунига кўра мамлакат премьер-лигасига бериладиган йўлланмага эга бўлганди. Айни пайтда мазкур клуб Озарбайжон чемпионатининг уч туридан сўнг икки очко жамғариб, ўн жамоа орасида саккизинчи поғонани эгаллаб турибди. Алибобо янги жамоасидаги дебютини 13 сентябрь куни "Нефтчи"га қарши учрашувда нишонлаши мумкин. 2007 йилда ташкил топган ушбу жамоа 2011 йилга келиб Озарбайжон премьер-лигасида қатнашиш ҳуқуқини қўлга киритганди. "Арслонлар" 2013-2014 мавсумда Озарбайжон кубоги ярим финалига қадар етиб боришганди. Бу клуб тарихидаги энг катта ютуғи ҳисобланади. Аммо, шу мавсумнинг ўзида қуйи дивизонга тушиб кетганди.


Аёлдан аёлга: аёллар бир-бирини қўллаб-қувватлаши нима учун муҳим • NeMolchi.uz\nBosh sahifa Jabrlanganlarga maslahat Аёлдан аёлга: аёллар бир-бирини қўллаб-қувватлаши нима учун муҳим\nАёлдан аёлга: аёллар бир-бирини қўллаб-қувватлаши нима учун муҳим\nБиз стереотиплар аёлларнинг жамиятдаги ўрнини қадрсизлантириши ҳақида ёзганмиз: https://nemolchi.uz/uz/2020/06/08/mizoginija-ajollarga-nafrat-zhamijatda-andaj-namojon-b-ladi/.\nШунингдек нега айрим аёллар бошқа аёллардан нафратланиши масаласини ҳам кўриб чиқдик: https://nemolchi.uz/uz/2020/06/06/ichki-mizoginija-nega-ajollar-bir-birini-a-oratlajdi-va-nafratlanadi/.\nВазиятни ўзгартириш учун нима қилиш керак? Бир-биримизни қўллаб-қувватлашимиз зарур. Айниқса аёллар аёлларни қўллаб-қувватлаши муҳим. Аёллар бирдамлиги улар дўстлик қилиши, бир мақсад учун ҳаракат қилишлари ва патриархал эътиқодларникидан фарқли равишда ўзини тутишлари мумкинлигини кўрсатади.\n«Ҳаётимдаги энг гўзал лаҳзалардан бири – сендек дугонам пайдо бўлган кундир», Вильям Ротслер.\n«Энг яқин дугона ҳатто айтилмаган гапни ҳам тинглай олади», Марк Леви.\n«Аёллар давраси эркакларникидан анча афзал – дугона эркак аҳамиятсиз деб ҳисоблаган ҳар бир нарсани яхшироқ англайди», Мария Николаева.\nМен кучли эмасман, у кучли эмас, лекин бирдамликда биз дунёда барчадан кучлимиз. Линда Макфарлейн.\n«Агар сизга бирор нарса айтишларини хоҳласангиз, эркакни чақиринг, лекин амалда бирон нарса қилишларини хоҳласангиз, аёлни чақиришингиз керак», Маргарет Тэтчер.\nЗўравонлик қурбонлари бўлган аёлларни қадрсизлантирсалар, улар томонга туринг. Қуйидаги иборалардан қочинг:\nБундай кийиниш керак эмасди!\nАёллар ўз ҳатти-ҳаракатлари туфайли зўравонликка учрайди.\nЭркакнинг уйига боришга бало бормиди? Нима, унга шеърият кечаси уюштиради, деб ўйлаганмиди?\nУнинг туриши (кийиниши, ташқи кўриниши) ― миллатимиз/динимиз учун шарманда.\nБундай пайтда уйда ўтириш керак эди, кўчада бало бормиди?\nУни ўзинг танладинг, нима, аввал феълини билмаганмиди?\nБировдан ажралиш учун инсонларни ҳақорат қилишдан қочинг:\nТуғруқдан кейинги депрессия дейсанми? Бўлмаган нарса! Мен учтасини туғиб, депрессияга вақтим ҳам бўлмаган.\nБувиларимиз далада туғишган, бутун оилага қараб, бирон марта арз қилишмаган.\nБундай зўравондан шунча бола туғиб зарилмиди? Дарров қочиш керак эди.\nМенга биринчи марта қўл кўтаришгандаёқ, чидаб ўтирмасдан кетганман. Ҳалигача ундан кета олмадингми – демак, сенга бу нарса ёқяпти.\nМен бундай ҳолатга учрамаганман, негаки мен…\nЭркак кишини ҳурмат қилсангиз, бундай бўлмасди.\nСиз негатив фикрларкансиз, шунинг учун хаётингизда шундай воқеалар рўй беряпти.\nБу тўлиқ рўйхат эмас, албатта. Илтимос, аёлларнинг бирдамлиги ва қўллаб-қувватлаши қанчалик муҳимлигини унутманг. Агар сиз аёлни қўллаб-қувватлай олмасангиз, ҳеч бўлмаганда ўзингизнинг баҳо беришингиз, маъқуллашингиз ва қоралашингиз билан уни баттар эзманг. Бу аёлларга нисбатан стереотипларни йўқ қилиш ва зўравонлик маданиятини йўқ қилишга катта ҳисса қўшади.


September 2016 – Davronbek's blog\nЎз ҳуқуқингизни биласизми?\n“Ички ишлар органлари тўғрисида”ги Қонун матбуотда эълон қилинди. Бу муҳим Қонун 6 ойдан сўнг кучга киради. Кундалик ҳаётимизда керак бўладиган ҳолатлар бўйича Қонунда келтирилган баъзи моддалар билан танишиб олинг: 8-моддадан. “Қийноқларга солиш, зўравонлик қилиш, бошқа шафқатсиз ёки инсон қадр-қимматини камситадиган тарзда муомалада бўлиш ички ишлар органи ходимига тақиқланади”. “Ички ишлар органи ходими фуқарога мурожаат этганида: ўз лавозимини, унвонини, фамилиясини, исмини, Давоми …\nБепул кафан топилса, ўлмоқ керак… эмас\nPosted on September 18, 2016 September 19, 2016 2 Comments\nЯқинда интернетнинг кўнгилочар сегментида бир хабар жуда оммалашди: “Эркаклар етишмаётганлиги сабабли исландиялик аёлларга уйланган муҳожирларга ойига 5000 доллардан тўланади”. Бир қарашда жуда қизиқ, бирданига ўзига тортувчи хабар. Хабар ортидан Исландияга қизиқувчилар, элчихонасини суриштирувчилар кўпайди. Хабар матнида ушбу янгилик манбаси Sunday Adelaja’нинг блоги эканлиги айтилган. Африкалик пастор, насоро даъватчисининг блогида ҳақиқатан ҳам бу хабар чоп этилган. Лекин биронта ҳам расмий ёки Давоми …\nМустақиллик йиллари ўтмиш саҳифаларига 25 йиллик тарих ўлароқ қўшилди. Қуйида юртимизнинг ана шу жажжи тарих китоби қатларига муҳрланган ёрқин саҳифалар билан танишинг. 1991 йил 31 август. Тошкентда Республика Олий Кенгашининг навбатдан ташқари VI сессиясида Ўзбекистоннинг давлат мустақиллиги эълон қилинди. Олий Кенгашнинг республика давлат мустақиллиги тўғрисидаги Баёноти қабул қилинди. Тегишли қарорга мувофиқ Ўзбекистон ССР Ўзбекистон Республикаси деб қайта номланди. 1 сентябрь Давоми …\nТиригидан ўлиги қиммат: фирма ёпиш машмашалари\nPosted on September 6, 2016 September 7, 2016 3 Comments\nЎзим шахсий фирма очиб, юритиб кўрмаганман. 2 йил олдин дўстимнинг илтимоси билан унинг фирмасига директор бўлдим. Фирма фаолият юритмагани боис “нолевой” ҳисобот топшириб турдик. Кейин бошланди: ҳокимиятдан қўнғироқ, статистика бошқармасидан, солиқ қўмитасидан, банкдан… Унга ҳисобот топшир, бунга топшир, уни тўла-буни тўла… 2016 йилнинг март ойи бошларида ишламаётган фирмани ёпишга қарор қилдим. Танишлардан суриштирдим, йўл-йўриқ сўрадим. Кимдир фирмани ёпишда ёрдам берувчи Давоми …


АҚШ: Россия Суриядан ҳарбийларини чиқараётгани санкцияларга таъсир қилмайди\nСурияни тарк этаётган Россия ҳарбий самолётлари.\nРоссия Суриядан ўз ҳарбийларини олиб чиқиб кетаётгани АҚШнинг мазкур мамлакатга нисбатан жорий этган санкциялари юмшатилишига ёки бекор қилинишига сабаб бўлмайди. Бу ҳақда сешанба куни Қўшма Штатлар Давлат котибининг ёрдамчиси Виктория Нуланд маълум қилди.\nНуланднинг айтишича, АҚШ Россиянинг Украинадаги ҳаракатларига қараб баҳо беради. “Россияга нисбатан санкциялар Украина воқеалари ортидан жорий этилгани маълум. Шунинг учун Суриядаги жараён Украина воқеаларига нисбатан қабул қилган қарорларимизнинг ўзгартирилишига таъсир қилмайди”, деди Нуланд.\nОқ уй расмийси Жош Эрнест сешанба кунги бирифинг пайтида Россия ҳақиқатан ҳам Суриядан ўз қўшинларини олиб чиқа бошлаганини тасдиқлади. Пентагон эса Россия Суриядан фақат бир нечта самолётини олиб чиқиб кетганини ва буни “Суриядан ҳарбийларнинг катта қисмини чиқариш”, деб атаб бўлмаслигини билдирди.\nРоссия президенти Владимир Путин 14 март куни Суриядан рус қўшинлари олиб чиқиб кетилиши ҳақида кўрсатма берган эди.\nМосква ўз иттифоқчиси бўлган президент Башар Ассадни қўллаш учун 5 ой муқаддам Сурияда мухолифатга қарши ҳарбий амалиётлар ўтказишни бошлаган эди.


Франкфуртнинг Айнтрахти Раул билан боғланмоқда » Футбол янгиликлари 2021\nGoal24.uz » Европа жамоалари » Germaniya » Франкфуртнинг Айнтрахти Раул билан боғланмоқда\nФранкфуртнинг Айнтрахти Раул билан боғланмоқда\nАди Хюттер Айнтрахт Франкфуртнинг бош мураббийи сифатида кетишини тасдиқлаганидан деярли бир ой ўтиб, Бундеслига клуби ҳали ҳам ўз ўрнини топа олмади. Гоал хабарига кўра, Германия томони ҳозирда таниқли номзод билан боғланган. Айтишларича, аллақачон 2019 йилнинг ёзидан буён "Реал Мадрид" нинг захира жамоасида ишлаб келаётган Раул билан музокаралар олиб борилмоқда.\nХабарларга кўра, 43 ёшли испаниялик Франкфуртнинг радарида анча вақт бўлган, улар собиқ ҳужумчининг Зинедин Зидан каби ривожланишидан умидвор. 48 ёшли мураббий ҳам Раул сингари мураббийлик фаолиятини "Реал" нинг ёшлар таркибида бошлаган ва кейин клубнинг биринчи жамоавий менежерига айланиб, Чемпионлар Лигасида уч марта ғолиб чиққан.\nАйнтрахт ва Раул ўртасидаги алоқа аллақачон ўрнатилган деб айтилади, аммо бу ойнинг иккинчи ярмида энг эрта аниқ бўлиши керак, чунки иккала томон ҳам аввало ўз мақсадларига эришмоқчи. "Реал" нинг "Кастиля" си ҳали ҳам иккинчи дивизионга чиқиш учун кураш олиб бораётган бўлса, Франкфурт Чемпионлар Лигасига йўлланмани қўлга киритмоқчи.\nФранкфуртнинг Айнтрахти Раулни истамоқда - Реал билан яхши муносабатлар\nНемислар ва Лос Бланcос ўртасидаги яхши муносабатлар афзаллик бўлиши мумкин. Сўнгги йилларда Лука Ёвич, Лукас Торро, Омар Маскарелл ва Жезус Валлехо аллақачон Мадриддан Франкфуртга кўчиб ўтишган.\nШунга қарамай, Раулнинг қарори ҳали ҳам кутилмоқда, чунки Испания пойтахтида асосий таркиб бош мураббийига кўтарилиш ҳам ишора қилмоқда. Агар Зидан мавсум охирида кетадиган бўлса, Раул Массимилиано Аллегри ва Ёахим Лёв билан бирга мумкин бўлган ворис деб ҳисобланади, дея хабар беради Гоал.


Нур-Султонда ҳовлиларда фитнесс ташкил қилинади | Қозоғистон янгиликлари: Сўнгги хабарлар «Kazakh TV» каналида | Kazakh TV\nНур-Султон шаҳрида аҳолини соғломлаштириш пилот лойиҳаси ишга тушди. Спорт билан шуғулланиш учун одамлар ўз кварталини тарк этиши шарт эмас. Хоҳловчилар машғулотларга ўзлари учун қулай вақтда киришиши мумкин. Энг муҳими – бу хизмат мутлақо бепул. Дастур ташкилотчиларининг айтишича, машғулотлар ҳозирча битта ҳовлида ўтказиляпти. Июль ойида мазкур ташаббусни шаҳарнинг бошқа уй-жой мажмуаларида ҳам йўлга қўйиш режалаштирилган.\nЛойиҳага мувофиқ, барча машғулотлар тажрибали тренер назорати остида ўтказилади. Болалар, катталар ва ҳатто кексалар учун ҳам фитнес бадан тарбия мажмуаси кўзда тутилган. Шу билан бирга, аёллар учун йога, йигитлар учун футбол машғулотлари ҳам ташкил этилиши мумкин. Шуни ҳам айтиш керакки, бу таклиф кўпчиликка маъқул келмоқда.\n«Жуда яхши қоида, одамлар ижоюий муносабатда. Ҳозир машғулотларга чиқаётганлар сони тобора ортаяпти. Улар орасида болалар ҳам, катталар ҳам, кексалар ҳам бор. Мазкур машқлар айни вақтда қўшнилар ўртасида мулоқот ўрнатилиши, яхши қўнилик алоқалари юзага келиши билан ҳам фойдали», деди квартира соҳиблари кооперативи раиси Мадина Абишева.


Дата публикации\tПросмотров: 10915\nКуз фаслининг гоҳ иссиқ, гоҳ совуқ, гоҳида ёмғир томчилаган кунлари - ревматизм ва бошқа ревматик турдаги касалликлар хуруж қилади. Булутли ҳаво бӯлган пайтда, қӯл, оёқ ёки бӯғимлардаги оғриқдан шикоят қилувчилар кӯпаяди. Бу касаллик деярли 7-15 ёшли болаларда учрайди.\nРевматизм касаллиги сурункали тонзиллит - томоқнинг тез-тез оғриб, яллиғланиб туриши кузатиладиган болаларда ва бодомча безлари яллиғланиши, яъни ангина ӯз вақтида даволанмай оёқда ӯтказилгандан сӯнг 10-14 кун ӯтгач бошланади. Бу касаллик мактаб ёшидаги болаларни шикастлайди ва катталардагига нисбатан анчайин ӯткир ва оғир шаклда кечади. Бола қанчалик кичик ёшда бӯлса, унда касаллик шунчалик ӯткир, оғир ва тарқалган шаклда ӯтади. Бунда организмдаги барча бириктирувчи тӯқимали аъзолар шикастланади. Айниқса, йирик бӯғимлар-тизза ва тирсак зарарланади. Беморларни қӯл ва оёқ кафтидаги оғриқлар ҳам безовта қилади. Кӯп ҳолларда бӯғимларда шишли оғриқ кузатилади. Бу оғриқлар бир неча соатдан бир неча кунгача давом этиши мумкин. Оғриқ тизза, болдир, товон, тирсак, елка бӯғимларида кӯчиб юради. Шунингдек, юрак қон-томирлар, бӯғимлар зарарланади. Бу пайтда умумий аҳволнинг ёмонлашиши, ҳолсизлик, кӯп терлаш, тез чарчаб қолиш кабилар ҳам касаллик авж олаётганидан дарак беради.\nКасаллик тез-тез хасталанувчи, сурункали ангинага чалинган, лимфаденит, фарингит билан касалланган болаларда кӯп учрайди. Шунингдек, касаллик ривожланишига шамоллаш, зах жойларда юриш, вақтида овқатланмаслик, дам олмаслик, терлаб сув ичиш ҳам сабаб бӯлади. Сурункали тонзиллит (ангина) билан хасталанган беморларнинг 30 фоизида ревматизм касаллиги келиб чиқади. Бу касаллик иммун тизими пастларда ҳам кузатилади. Ревматизм наслий мойилликка ҳам эга бӯлиб, оилада ота ёки она ушбу хасталик билан оғриган бӯлса, фарзандлар ҳам касалланади. Ревматизм 6-15 ёшли қизларда касаллик қовоқларнинг ихтиёрсиз учиши билан бошланади. Ҳар бир она бу белгидан ҳушёр тортиши ва фарзандини шифокор кӯригига олиб бориб, вақтида хасталикнинг олдини олиш жоиз.\nБу касаллик билан, асосан, мактаб ёшидаги болалар оғрийди. Булутли об-ҳаволи кунларда фарзандингиздаги ҳар бир ӯзгаришга эътиборсиз бӯлмаслик лозим. Болани ташқаридаги ҳаво ҳароратига мос кийинтириш айрим касаллик ва ташқи таъсирдан сақлайди. Боладаги тез-тез такрорланувчи томоқ оғриқлари, ангина кейинчалик ревматизмга сабаб бӯлиши мумкин. Бемор йӯталганда, ютинганда оғриқ борлигидан ёки овоз бӯғилишидан шикоят қилса, шифокорга кӯрсатинг. Агар дори-дармонларсиз уй шароитида муолажа қилмоқчи бӯлсангиз, беморга мойчечак (ромашка) дамламаси билан ғарғара қилдиринг. Бу пайтда овқатланиш тартибига ҳам ӯзгартириш киритиш керак. Масалан, қайнатилган сув, мева-сабзавотлардан шарбат, сут ва сутли маҳсулотлар, витамин ва минералларга бой таомлар тайёрлаб истеъмол қилдириш лозим.\nРевматизм асорати ҳам бутун организм бӯйлаб хавф солиши мумкин. Бӯғимлардаги оғриқ, яллиғланиш ӯтиб кетади, аммо бунинг оқибатида юрак, марказий асаб тизими каби энг муҳим аъзолар шикастланади. Беморларнинг 90-95 фоизида юрак зарарланиши кузатилади. Юрганда ҳансираш, юрак соҳасида оғриқ, санчиқ, юрак ӯйнаши ва юракнинг тез-тез уришида намоён бӯлади. Юрак нуқсонлари ревматизм хуружидан кейинги 2-3 йил ичида тез ривожланади. Бундан ташқари, беморлар юз соҳасида турли ихтиёрсиз ҳаракатлар пайдо бӯлади. Кӯз учади, қовоқ ихтиёрсиз равишда юмилиб-очилади, бӯғимларда ҳаракат чекланади ёки бӯғимлар қийшаяди. Бу ҳолатлар ҳам ногиронликдан дарак.\nРевматизмга чалинмаслик учун организмнинг иммунитетини оширишга, об-ҳавога мос кийиниш ҳамда овқатланишга эътибор бериш керак. Бирор спорт тури билан шуғулланиш ёки эрталабки бадантарбия ҳам саломатлик учун муҳимдир. Бу пайтда мавсумбоп таомлар тайёрлаб ейиш мақсадга мувофиқ. Бундай таомларимиздан атала, юпқа, ғилминди ёки дуккакли маҳсулотлардан тайёрланадиган мошхӯрда, палов каби егуликларни истеъмол қилсак, организмимизни қувватлантиради. Бу эса касалликларга қарши ҳимоя вазифасини бажариб, иммунитетни мустаҳкамлайди. Уйқунинг меъёрида бӯлиши ҳам организмдаги сурункали касалликни даволашга хизмат қилади. Агар ӯзингизда юқоридаги белгиларни сезсангиз, дарҳол терапевт ёки ревматолог кӯригига боринг.


Испанияда 2023 йилдан эътиборан, мева-сабзавот маҳсулотларини пластик қадоқда сотиш таъқиқланиши мумкин • EastFruit\nБош саҳифа › Янгиликлар › Испанияда 2023 йилдан эътиборан, мева-сабзавот маҳсулотларини пластик қадоқда сотиш таъқиқланиши мумкин\nИспанияда 2023 йилдан эътиборан, мева-сабзавот маҳсулотларини пластик қадоқда сотиш таъқиқланиши мумкин\nМуаллиф: EastFruit 27 Сен 21 27 Сен 21 020\nИспания ҳукумати ишлаб чиқаётган ҳамда Экологик ислоҳотлар вазирлиги эълон қилмоқчи бўлган қадоқлаш ва чиқиндилар тўғрисидаги қироллик фармони 2023 йилдан бошлаб, Испания чакана савдо дўконларида мева-сабзавотларни пластик идишларда сотишни таъқиқлайди.\nПластик қадоқлашни тақиқлаш вазни 1,5 кг дан кам бўлган мева-сабзавот маҳсулотларига тааллуқлидир. Бу таъқиқ Франциянинг чиқиндилар тўғрисидаги қонунига ўхшаш бўлиб, ушбу қонун 2022 йилда кучга киради.\n«Испания ижроия ҳокимияти қадоқлашдан ортиқча фойдаланишга қарши курашишга ҳаракат қилмоқда», деди вазирлик вакили. Худди шу манбалар пластик ифлосланиш ҳаддан ошиб кетганлиги билан ветони оқлади, деб хабар бермоқда АгроБизнес.\nМавжуд маълумотларга кўра, таъқиқ улгуржи шаклда сотилганда сифати бузилиши мумкин бўлган маҳсулотларга тааллуқли эмас. Маҳсулотлар рўйхатини Испания озиқ-овқат ва озуқавий маҳсулотлар хавфсизлиги агентлиги тузади.\nШунингдек ўқинг: Франция 2022 йилнинг 1 январидан бошлаб мева- сабзавотлар қадоғи учун пластмассадан фойдаланишни чеклайди\nШунингдек, қироллик фармонининг мақсадларидан бири – 2030 йилга қадар ичимликлар учун пластик идишлар сотилишини 50 фоизга камайтиришдир. Жорий ўн йиллик охирига бориб, бозордаги барча қадоқлар 100% қайта ишланиши керак.\nВазирлик, шунингдек, қаттиқ пластик ёки шиша идиш каби кўп марталик қадоқларни илгари сурмоқчи.


Юнусободдаги тунги клуб ёнида юз берган пичоқбозлик бўйича қўшимча тафсилотлар эълон қилинди\nТошкент шаҳар ИИББ Юнусободдаги тунги клуб ёнида юз берган пичоқбозлик ҳолати бўйича қўшимча тафсилотларни эълон қилди.\nҚайд этилишича, 20 сентябрь куни эрталаб соат 6:00лар атрофида патруль-пост хизмати ходимларига Амир Темур кўчасидаги тунги клуб ёнида муштлашув юз бергани ҳақида маълумот келиб тушган.\nППХ ходимлари воқеа жойига етиб келишганда, пичоқ билан яраланган тўрт нафар йигитлардан биттаси – 18 ёшли Али Г. воқеа жойнинг ўзида ҳаётдан кўз юмган, уч нафар йигит шифохонага етказилди. Шифохонада жанжалда иштирок этганлардан яна бири – 23 ёшли Данил С. ҳаётдан кўз юмган. 21 ёшли Азиз А. ва 28 ёшли Азизбек Т. айни вақтда шифохонага жойланган.\nМаълум бўлишича, келишмовчилик икки гуруҳ йигитлар орасида келиб чиққан. 8 кишидан иборат бўлган биринчи гуруҳ орасида икки нафар қиз ҳам бўлган ва уларнинг ҳаммаси Амир Темур кўчасида жойлашган тунги клуб ёнида бўлишган. 5 кишилик иккинчи гуруҳ ҳам ўша атрофда бўлган. Қизлардан бирининг ўз гуруҳидаги йигитга айтган гапи бошқа гуруҳдаги йигитга худди унга айтилгандек туюлган. Шу сабабли орада келиб чиққан можаро муштлашувга айланиб кетган. Муштлашув давомида иккинчи гуруҳ иштирокчиси 23 ёшли Санжарбек Х. пичоқ чиқариб тартибсиз равишда зарба беришни бошлаган. Натижада, тўрт нафар йигит жабрланиб, улардан икки нафари ҳаётдан кўз юмган.\nВоқеа жойига етиб келган Тошкент шаҳар ИИББ ходимлари томонидан 23 ёшли Санжарбек Х., 18 ёшли Сардор К., 23 ёшли Раҳматуллоҳ Х. ва яна бир неча киши қўлга олиниб, ички ишлар бўлимига олиб кетилган.\nТошкент шаҳар прокуратураси томонидан мазкур факт асосида Ўзбекистон Республикаси Жиноят кодексининг 97-моддаси 2-қисми (“Қасддан одам ўлдириш”) бўйича жиноий иш қўзғатилди. Гумонланувчи тариқасида жиноий ишга жалб қилинган 23 ёшли Санжарбек Х. ҳозирда қўлга олинган.\nАйни вақтда келишмовчиликнинг яна икки нафар иштирокчиси бўлган 18 ёшли Сардор К. ва 23 ёшли Раҳматуллоҳ Х.га нисбатан Ўзбекистон Республикаси Жиноят кодексининг 277-моддаси 2-қисми (“Безорилик”) бўйича жиноий иш қўзғатилди. Мазкур шахслар ҳам қўлга олинган.\nТергов давом этмоқда. Келишмовчиликнинг бошқа иштирокчиларини қўлга олиш бўйича чоралар кўрилмоқда, дейилади ИИББ маълумотида.\nЮнусободдаги пичоқбозлик бўйича расмий маълумот берилди. Ҳодиса оқибатида икки киши вафот этган


Жол ҳәрекети қағыйдалары бузылған жағдайлар жазып алынған видеоларды жибериў ушын арнаўлы сайт иске түсти » KarInform\nӨзбекстан ИИМ Жол ҳәрекети қағыйдалары бузылғаны сәўлеленген видеожазыўларды қабыл етиў ушын арнаўлы сайтты - http://dyhxx.ejarima.uz/ иске түсирди. Видеожазыўды жоллаған шахс қағыйданы бузған тәрептен өндирилген жәрийма есабынан ең кем мийнет ҳақының 5 проценти муғдарындағы (ҳәзирги ўақытта бул сумма 10,1 мың сумға тең) сыйлыққа ийе болыўы мүмкин.\nВидеожазыўларды қабыллаў ҳәм оларды жоллаған шахсларды хошаметлеў тәртиплери Өзбекстан ҳүкиметиниң өткен жыл сентябрьдеги қарары менен тастыйықланған еди.\n1-июльдан баслап физикалық ҳәм юридикалық шахслар автомобильлериндеги видеорегистраторлар жазып алған жазыўлар Ҳәкимшилик жуўапкершилик ҳаққындағы кодекске муўапық процессуал қарар қабыл етиў мақсетлеринде көрип шығыўға қабыл етиледи.\nДаўамлылығы 120 секундтан артық болмаған, тек ғана видеорегистраторлардан (смартфонлардан емес) жазып алынған видеожазыўлар қағыйда бузыўшылық жазып алынған сәнеден үш күннен кеш болмаған мүддетте жиберилиўи керек.\nВидеода әмелге асырылған қағыйда бузыўшылық, транспорт қуралының маркасы ҳәм мәмлекетлик белгиси, қағыйда бузыўшылық әмелге асырылған сәне ҳәм ўақыт көринетуғын және анық ажыралып турыўы керек.\nТоқтап турыў қағыйдалары жазып алынған видеоларды көрип шығыў ушын еки видеофайл жиберилиўи керек (екинши видео бириншисинен ең кеминде 10 минут кейин түсирилген болыўы керек).\nВидеожазыўларға өзгерислер киргизиў пүткиллей қадаған етиледи. Өзгертилген жазыўлар көрип шығылмайды (жазыўдың даўамлылығын қысқартып, қағыйда бузыўшылық жағдайы жазып алынған бөлимин кесип алыў буған кирмейди).\nВидеожазыў үш күн даўамында ЖҲҚББ административлик инспекторлары тәрепинен көрип шығылыўы керек. Егер де қағыйда бузыўшылық бойынша қарар қабыл етилген ямаса ҳәкимшилик ис ашылған болса, жаңадан ис ашылмайды. Арза бериўшиге жуўап 15 күн ишинде жиберилиўи керек.\nҚағыйданы бузғаны ҳаққындағы видеожазыўды жоллаған шахслар ҳаққындағы мағлыўматларды әшкар етиў қадаған етиледи.\n18 жасқа шекем өз ўақтында паспорт алмаў жағдайы &# ...\nӨзбекстанда қарайтылған айналы автомашиналарда ҳ&#1 ...


Дунёдаги энг қиммат чойнак 3 миллион долларга баҳоланди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дунёдаги энг қиммат чойнак 3 миллион долларга баҳоланди\t10:33, 13 сентябрь 2016\tЛондон шаҳрида дунёдаги энг қимматбаҳо чойнак намойиш этилди. Унинг нархи эса 3 миллион долларга баҳоланди, деб ёзади “Lenta.ru”.\nEgoist деб номланган тилла чойнак Scavia итальян фирмаси заргарлари томонидан яратилди. Уни безатиш учун 1,6 мингдан ортиқроқ бриллиант ва 388 та рубин тоши ишлатилди. Чойнакнинг марказига 6 каратли рубин ўрнатилган, қопқоғини эса яна бир қимматбаҳо металл 20 каратли қимматбаҳо тош безаб турибди. Мазкур чойнак Chitra коллекциясига киради. Бу коллекциядан, шунингдек 1700 га яқин ўзига хос ошхона идишлари ва анжомлари ўрин олган. Уларнинг орасида Уинстон Черчилнинг қизига тегишли бўлган кумуш чойнак ва пиёлалар, Хитойдаги Сун империяси даврига мансуб бўлган идишлар мажмуаси ҳам бор. Бунгача эса Sotheby's аукционида 2 миллион долларга сотилган чойнак энг қиммат чойнак ҳисобланган эди.\nДиққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Доллар\n“Тақдирнинг ўзи мени жазолади...”\tҲиндистонлик аёл мамлакат бош вазиридан унинг ҳисобига қандай қилиб 15 миллион доллар тушиб қолганини сўради\tЎзбекистонга қанчагача хорижий валюта олиб кириш мумкин?\tЛеонардо да Винчининг илгари номаълум бўлган, баҳоси 16 миллион долларлик сурати аниқланди\tБой бўлишнинг 7 сири\tЎзбекистонда валюта сиёсатининг кенг миқёсда эркинлаштирилиши кутилмоқда\tОтправить


Хотира ва қадрлаш – ҳар кунлик анъана бўлсин! - Hidoyat.uz\nАсосий саҳифа Мақолалар Хотира ва қадрлаш – ҳар кунлик анъана бўлсин!\nЧоп этилди May 7, 2021 Хотира ва қадрлаш – ҳар кунлик анъана бўлсин!da fikr bildirishni o'chirish\nИнсон зотининг ёшу кексаси, эркаги ҳам, аёли ҳам бирдек қадр-қимматга эга. Муқаддас Ислом динида инсон тириги билан ўлигининг ҳурмати бирдек қадрланади. Дунёдан ўтган марҳум якинларимизни яхши сифатлар билан доимо эслаш инсоний бурчимиз.\nПайғамбаримиз Муҳаммад соллаллоҳу алайҳи ва саллам: “Дунёдан ўтганларнинг яхши сифатларини эсланглар, уларнинг ёмон сифатларини айтишдан сақланинглар” деганлар (Имом Термизий ривояти).\nХотира ва қадрлаш бир кунлик анъанага боғланиб қолмаслиги керак. Ўтганларни 9 майда хотирлаш рамзий маънода, албатта. Аслида ҳар доим ўтганларни эслаб дуолар қиламиз, уларнинг ҳаёт йўлларини ўрганиб, намуналар оламиз. Шунингдек, келажак авлодга аждодларимизнинг ҳаёти биз учун улкан намуна эканини уқтириб келамиз. Уларнинг яхшиликларини ҳамиша ёдда тутамиз. Зеро, тарихий хотирасиз келажак йўқ, деб бежиз айтилмаган.\nВатан, миллат, дин йўлида жон фидо қилган аждодлар хотираси биз учун қанчалик ардоқли ва муқаддас бўлса, кексалик ёшига етган улуғлар қадрига етиш, ҳурматларини жойига қўйиш ҳам шу қадар муҳим. Бу кунларда қилинадиган хайрли ишлардан бири ёши улуғ кишилар ҳолидан хабар олиш, уларнинг қалбларига хурсандлик киритишдир. Давлатимиз уруш қатнашчилари, кекса ёшдаги нуроний отахонлар, мунис онахонларнинг барчасига катта эътибор билан ғамхўрлик қилиб келмоқда.\nҲадиси шарифда: “Кичигимизга раҳм қилмаган ва катталаримизнинг қадрига етмаган кимса биздан эмасдир” (Абу Довуд ва Термизий ривояти), дейилган.\nЯратган эгам барча марҳум аждодларимизни раҳматига олсин, уларнинг хақига қилаётган дуоларимизни даргоҳида қабул қилсин, ҳаёт бўлган кексаларимизга фаровон ҳаёт, тинчлик-офият, саломатлик берсин.\nЯнги йўл тумани “Имом Султон” жоме масжиди имом хатиби\nПекинга яна қум бўрони хуруж қилмоқда


«Дийдор»да премьера: «Мунгли куз»\nТеатр ихлосмандларини ўзларининг бетакрор спектакллари билан хурсанд қилиб келаётган «Дийдор» театр-студияси навбатдаги спектакль премьерасини ўтказди.\nКомедия жанридаги «Мунгли куз» номли спектакль маҳоратли режиссёр, Ўзбекистонда хизмат кўрсатган санъат арбоби Наби Абдураҳмонов томонидан, Баҳодир Йўлдошев бадиий раҳбарлигида саҳналаштирилган.\nСпектакль икки таркибда саҳналаштирилган бўлиб, биринчи таркибда актёрлар Акбархўжа Расулов ва Адиз Ражабовларнинг, иккинчи таркибда эса Бобур Йўлдошев ва Умаржон Жумаевларнинг ижро маҳоратидан баҳраманд бўлишингиз мумкин.\nРежиссёр мазкур саҳна асарига ўзига хос ёндошиб, бешта персонажни иккита актёр ёрдамида жонлантирган. Николай Алексеевич Некрасовнинг «Осеняя скука» пьесаси асосида яратилган мазкур саҳна асари АҚШнинг Essence театр-студияси билан ҳамкорликда тайёрланган лойиҳа бўлиб, унда инсон умри, тақдири, қолаверса актёрлар ҳаёти акс эттирилган.\nАкбархўжа Расулов, актёр:\n«Мазкур спектакль икки ҳафта давомида саҳналаштирилди. Илк марта бу қадар қисқа фурсат ичида спектакль тайёр бўлди. Тажриба сифатида жуда катта иш бўлди. Спектакль ҳақида гапирадиган бўлсак, Некрасовнинг мазкур пьесаси ўз вақтида жуда қадрланган асарлардан бири бўлган. Чунки рус драматургиясида бурилиш ясаган пьесалардан ҳисобланади. Бош қаҳрамон Ласуковнинг ҳаётининг ҳар бир лаҳзасини бойита олиши – бу унинг иқтидори. Иқтидор ҳақида гапирганда барибир кўз олдимизга санъат соҳаси вакиллари келади. Шунинг учун ҳам режиссёримиз спектакль саҳналаштириш жараёнида бу саҳна асари актёрлар учун айтилган мадҳиядек бўлиши керак дедилар».\nМазкур саҳна асари қаҳрамонларининг либослари рассом Васса Васильева томонидан яратилган. Шунингдек, москвалик бастакор Илья Халмурзаев, хореограф Анна Тренина ва яна кўплаб ўз ишининг усталари «Мунгли куз» номли спектакль саҳна юзини кўриши учун ўз ҳиссаларини қўшганлар.\nНашр санаси: 23-07-2019\nПремьера: «Лазги» миллий рақсининг намойиши\nДавлат театрларида «Очиқ эшиклар куни»\nНукусда театрлар фестивали\nЖаҳоннинг энг нуфузли театрлари\nDIYDOR театр-студияси спектакли халқаро фестивалда\nПойтахтда Москва театри\nМ.Фокин дурдоналари пойтахт саҳнасида\nDIYDOR театр студияси саҳнасида янги спектакль\nЁлқин Тўйчиевдан Моnо-Lock спектакли тақдимоти\nТошкентда илк симфоник open-air бўлиб ўтади\n«Бибихоним» спектакли ҳақида


15-май куни ННТлар форуми утказилди. – Kar24.uz\n15-май куни ННТлар форуми утказилди.\nАйни пайтда Қорақалпоғистон Республикасида 600 дан ортиқ нодавлат нотижорат ташкилотлари фаолият олиб боради. Улардан 19 таси хотин-қизлар ва болалар соҳасига йуналтирилган.\nРеспубликамизда истиқомат қилаётган хотин-қизларнинг 29 фоизини 14 ёшгача, 28 фоизини 15-30 ёшлилар, 21 фоизини 31-45 ёшлилар, 15 фоизини 46-60 ёшлилар, 7 фоизини 60 ёшдан катталар ташкил этади. Бу эса уларни иш билан, уларнинг фаолиятини муносиб баҳолаш ва жамиятнинг турли соҳаларда муносиб ўрин эгаллашларида нодавлат нотижорат ташкилотларнинг ўрни муҳим эканлигини англатади.\n2019 йил 15-май куни “Хотин-қизларнинг ижтимоий-сиёсий фаоллигини оширишда нодавлат нотижорат ташкилотлар тажрибаси” мавзусида ННТлар Форуми бўлиб ўтди. Тадбирда Қорақалпоғистон Республикаси Хотин-қизлар қўмитаси, унинг шаҳар ва туманлар Хотин-қизлар қўмитаси раислари, Қорақалпоғистон Республикасида аёллар ва болалар соҳасидаги фаолият олиб борувчи барча нодавлат нотижорат ташкилотлар ҳамда оммавий ахборот воситалари вакиллари иштирок этди.\nФорумни ўтказишдан асосий мақсад Хотин-қизлар соҳасида фаолият олиб борувчи нодавлат нотижорат ташкилотларининг ҳамкорлик қилиш, фаолиятини мувофиқлаштириш майдонини яратиш, ижобий тажрибаларини оммалаштириш, шунингдек, ижтимоий хизматларни мувофиқлаштириш, аёллар ва болалар масалаларида дуч келаётган муаммоларда ННТ ларнинг ролини оширишдан иборат.\nШунингдек, Форумда ННТларининг асосий вазифалари ҳам белгилаб берилди:\n-хотин-қизлар соҳасида фаолият олиб борувчи ННТлар фаолият йўналишларини белгилаб бериш ва шу асосида уларни бирлаштириш;\n-намунали ННТларининг иш услублари интеграциясини йўлга қўйиш;\n-хотин-қизлар ижтимоий – сиёсий фаоллигини оширишда, шунингдек уларнинг ҳаётида юзага келиши мумкин бўлган ижтимоий муаммоларни ҳал қилишда ННТ улушини ошириш;\n-хотин-қизлар ўртасида юзага келиши мумкин бўлган жиноятчиликнинг олдини олиш ва ҳуқуқбузарликлар профилактикасини ташкил этишда ННТ ўрнини ошириш асосий вазифа этиб белгилаб берилди;\nУшбу Форум орқали ННТ ўртасида ҳамкорлик механизмларининг такомиллашиши, узоқ йиллик тажрибага, ўзининг намунали иш услубига эга бўлган ва иш тажрибасини улаша оладиган жамоат ташкилотларининг бошқалари билан уйғунликда иш олиб боришишига эришиш кутилмоқда.\nPrevious Энди “Kar24” сайтида янгиликлар қорақалпоқ тилида ҳам чоп этилади\nNext ”Миллионер шоу”да ғолиб бӯлган тахиатошлик йигит тақдирланди


UzNews - Ўзбекистонда 200 дан ортиқ эркак зўравонликка учраган\n4 июн 2021, 13:56\nЎзбекистонда 200 дан ортиқ эркак зўравонликка учраган\nУлар бу ҳақида реабилитация марказларига зўравонликдан ҳимоя сўраб, мурожаат қилишган.\nt.me/iibbuz / Иллюстрация\nМаҳалла ва оилани қўллаб-қувватлаш вазирлиги бошқарма бошлиғи Дилором Қўзиева АОКАда ўтказилган матбуот анжуманида реабилитация марказларига қилинган 2021 йилдаги мурожаатлар таҳлили ҳақида маълумот берди.\n“Ҳозирги кунга қадар реабилитация марказларига 4200 дан ортиқ фуқаро мурожаат қилган. Уларнинг 3827 таси аёл, 169 таси бола, 209 нафари эркак”, - дейди Дилором Қўзиева.\nМаълум қилинишича, мурожаатчиларнинг 1347 таси руҳий, 845 таси жисмоний, 23 таси жинсий, 394 таси иқтисодий, 1596 таси бошқа масалаларда зўравонлик ҳолатларидан шикоят қилган.\nТаҳлилларга кўра, оилавий зўравонлик эр-хотин ўртасида доимий келишмовчилик (1889 та ҳолатда), учинчи томон аралашуви (457 та ҳолатда), ота-она ва фарзанд ўртасида (101 та ҳолатда) келиб чиққан.\nВазирлик бошқарма бошлиғи Мукаррам Нурматова эса жорий йил 4 ой давомида 12 806 та оилавий ажрашиш кузатилганини маълум қилди. Бу 2020 йил пандемия сабаб суд тизими фаолияти чекланганлиги боис ажрашиш учун аризалар тўпланиб қолгани ва жорий йил бошида ажримлар сони кескин ошгани билан изоҳланди.\nҚайд этилишича, 30 ёшгача бўлганлар орасида оилавий ажрашиш 3674 тани ташкил этган.\nОилавий ажримларга асосан эр-хотин ўртасидаги келишмовчилик (48,4%), учинчи шахс, қайнона-қайнота ёки қариндошлар аралашуви (17,4%), ёшларнинг оила қуришга тайёрмаслиги (11%), моддий етишмовчилик, турмуш ўртоғининг ишсизлиги ва бошқа иқтисодий қийинчиликлар (6,3%), бепуштлик (5,3%), томонлардан бирининг ичкилик, гиёҳванд модда ёки бошқа зарарли одатларга берилиши (5,5%), ички ва ташқи миграция (3,5%) сабаб бўлган.


Рамазонда McDonald's кўмакка шай\nМарокко ҳудудида фаолият юритувчи тез овқатланиш ошхоналарида бир қатор янги қонунлар йўлга қўйилди. Ушбу қонунларга биноан, бундай ошхона ишчилари томонидан кундуз куни мусулмонларга хизмат кўрсатилмайди. Бу таъқиқ – то Муборак Рамазон ойи охиригача давом этади. Зеро ушбу ойда – кундуз куни то кечгача рўза тутишлик, еб-ичишдан сақланишлик барча мусулмонларнинг вазифасидир.\nwww.afrik.com сайтининг хабар беришича: Марокконинг Рабат, Касабланка, Марокаш ҳамда бошқа шаҳарларида фаолият юритадиган McDonald's, Pizza Hut ва KFC ошхоналарига кираверишда “Кундуз куни рўзадор бўлмаган мижозларга (мусулмон эмасларга)гина ҳизмат кўрсатилади” деган ёзувлар осилган.\nОшхона ишчилари ҳар бир мижоздан шахсий ҳужжатини кўрсатишлигини сўрайди. Агар харидор ёки мижознинг исми-шарифи мусулмонларга хос (мисол учун Аҳмад, Фотима ва ҳоказо) бўлса, мижоз у жойни тарк этишга мажбур бўлади. Аммо, мусулмон харидорлар у ерда емасдан, балки уйларига (кечга тановул қилиш мақсадида) сотиб олишлари мумкин.\nШу ўринда таъкидлаб ўтиш жоиз-ки, рўза пайтидаги мазкур тақиқ қонуний равишда ҳимояланади.\nМарокко Ҳукумати Жиноят кодексининг 222-моддасига биноан:\n- рўзадор шахснинг Рамазон мобайнида кундуз куни “рўзага хилоф иш қилиши оқибатида” – бир ойдан то олти ойгача озодликдан маҳрум этилиши ҳамда мўмайгина миқдордаги жарима тўлови жазосига ҳукм қилиниши мумкин.\nМақола www.gastronom.ru сайти маълумотлари асосида тайёрланди.


Ўзбекистон – бахтли аёллар юрти / ADOLAT ижтимоий-сиесий газетаси\n– Юртингиз ҳаёти, аёлларнинг турмуш тарзини кузатиб, хотин-қизларнинг жамиятдаги фаол иштирокини таъминлашда Ўзбекистон тажрибаси ҳар қандай давлатда асқотишига амин бўлдим, — дейди Афғонистон хотин-қизлар масалалари бўйича вазири Дилбар Назарий. — Тинч ва фаровон ҳаётда ўз ўрнига эга бўлиб, жамият тараққиётига муносиб ҳисса қўшаётган ўзбек аёлларига ҳавасим келди. Ўзбекистоннинг Биринчи Президенти Ислом Каримовнинг қабрини зиёрат қилиб, у кишининг афғон муаммосини халқаро миқёсга олиб чиққани, бизнинг диёримизда ҳам тинчликни таъминлаш йўлидаги саъй-ҳаракатларини ёд этдим. Президент Шавкат Мирзиёев ҳам Афғонистонда тинчлик ва осойишталикни ўрнатиш йўлида амалий саъй-ҳаракатлар кўрсатаётганини халқимиз қадрлайди. Боболарим юрти бўлган азиз Самарқанд тупроғида дуо қилдимки, бизнинг юртимиз ҳам мана шундай тинчлик ва осойишталикка эришсин.\n— Самарқанд доимо жаҳон аҳлини ўзига ром этиб келади, — дейди конференция иштирокчиси, ЕХҲТнинг гендер масалалари бўйича махсус вакили Мелани Вервир хоним. — Чунки, унинг бетакрор табиати, тарихий обидалари, бебаҳо маданияти кишини оҳанрабодек ўзига тортади. Қадимий давлатчилик тарихига эга бу масканда ҳар бир соҳа ривож топган. Энг муҳими, бу анъана юртингизда муносиб давом этмоқда. Айниқса, Мирзо Улуғбек расадхонаси менда жуда катта таассурот қолдирди. Ўша даврда илм-фанда бундай юксак натижага эришиш – улкан салоҳиятдир. Бундай бебаҳо меросга эга юртга ҳар доим қизиқиш юқори бўлади.\nХалқимизнинг эртанги кунга ишончи, яхши яшашга инт...\nЎзбекистон Республикаси Президенти Шавкат Мирзиёев 19-20 май кунлари Андижон вилоятида бўлди....


Шавкат Мирзиёев «Экокерама» корхонасига ташриф буюрди:...\n06.06.2020 00:27 0 2705\nПрезидент Шавкат Мирзиёев Фарғонага ташрифи доирасида «Экокерама» масъулияти чекланган жамиятида бўлди. Бу ҳақда Президент матбуот хизмати хабар берди.\nДавлатимиз раҳбари юртимиз фойдали қазилмаларга бойлиги, лекин улар асосида тайёрланадиган материаллар катта миқдорда четдан келтирилаётганига эътибор қаратди.\n«Шунча имконият бўла туриб, биз кимни боқяпмиз? Халқимизни боқсак бўлмайдими? — дея ҳақли савол қўйди Президент. — Мамлакатимизнинг ҳар бир қарич ери, ҳар бир бойлиги аҳоли жон бошига даромадни кўпайтиришга хизмат қилиши керак».\nШавкат Мирзиёев фарғона вилояти экокерама


Анжи: 'Одил Аҳмедов ишқибозлар саволларига жавоб беради' - BBC News O'zbek\nАнжи: 'Одил Аҳмедов ишқибозлар саволларига жавоб беради'\nБу ҳақда ўзбекистонлик футболчи тўп сурувчи Махачқалъанинг "Анжи" жамоаси расмий веб саҳифасида эълон қилинган.\nВеб саҳифада билдирилишича, 2011 йилдан буён доғистонлик миллиардер Сулейман Керимов жамоасида тўп суриб келаётган Одил Аҳмедов "Анжи"нинг твиттер аккаунти орқали футбол мухлислари билан мулоқотга чиқади.\nЭълонда футбол ишқибозларидан ўз саволларини #СпросиОдила хештеги орқали юборишлари сўралади.\nАён бўлишича, Одил Аҳмедов билан твиттер-мулоқот 17 сентябр куни Москва вақти билан 19:30 (Тошкент вақти билан эса, кеч соат 20:30) да бошланади.\nЭслатиб ўтамиз, ўзбекистонлик футболчининг Махачқалъа жамоаси билан шартномаси 2015 йилда ўз поёнига етади.


БМТ сессиясида ҳуқуқ ҳимоячилари Андижон, Ўзбекистондаги қийноқлар ва эркинликларнинг йўқлиги ҳақида сўзлаб берадилар - Фарғона.Ру ахборот агентлиги\n01:42 msk, 4 Июль 2020\nБМТ сессиясида ҳуқуқ ҳимоячилари Андижон, Ўзбекистондаги қийноқлар ва эркинликларнинг йўқлиги ҳақида сўзлаб берадилар\n30.09.2008 15:09 msk\n“Фарғона.Ру” аввал хабар берганидек, 2008 йил декабрь ойида Женевада БМТнинг инсон ҳуқуқлари бўйича сессиясида Ўзбекистондаги вазиятни муҳокама қилиш доирасида илк бор халқаро ва маҳаллий ҳуқуқ ҳимоячиларининг ҳисоботлари тингланади. Уларнинг маълумотлари БМТ инсон ҳуқуқлари бўйича веб-сайтида чоп этилган. Улар тақдим этган маълумот асосан 2004 йил 1 январидан кейин содир бўлган воқеа-ҳодисаларга бағишланади. Қайд этиш жоизки, БМТ сессиясида илк бор Ўзбекистонда инсон ҳуқуқлари соҳасида халқаро ҳуқуқ ҳимоя ташкилотлари ва фуқаролик жамияти фаолларининг маълумотлари кўрилади. “Фарғона.Ру” муштарийлари эътиборига ҳуқуқ ҳимоячилари тайёрлаган ҳисоботлардан айрим лавҳаларини тақдим этамиз.\nСуд маҳкама жараёни ва қийноқлар масаласи\nИнсон ҳуқуқлари бўйича VERITAS ёшлар ҳаракатининг билдиришича, ўзбекистонлик судьялар маҳкама жараёнида инсон ҳуқуқлари бўйича халқаро шартномаларга таянмайдилар. VERITAS ҳуқуқ-тартибот идоралари фаолиятида шаффофлик ва профессионализмнинг йўқлиги ҳамда далил ва исбот олиш учун қийноқлар қўлланишига олиб келишини қайд этади. Ташкилот ҳисоботида ҳибсга олинган шахсларнинг оилалари ўз вақтида хабардор қилинмаслиги, Ўзбекистон қонунчилигига кўра, қўлга олинган киши ўз адвокати ва қариндошлари билан дастлабки 24 соат давомида боғлана олмаслиги айтилган.\nInternational Commission of Jurists (ICJ) ташкилотининг маълум қилишича, Ўзбекистон жиноят ҳуқуқ тизими одил судлов кафолатини таъминламайди. Судлов ҳокимияти гумонланувчи шахсларнинг ҳуқуқини ҳимоя қилиш учун мустақиллик кучига эга эмас.\nMothers against death penalty (Оналар ўлим жазосига қарши) ташкилоти Ўзбекистонда қамоқда сақлаш шароитларини инсонийликка зид каби малакалайди. Amnesty International қўлга олинганларга нисбатан ҳуқуқ-тартибот идоралари ходимлари қийноқлар қўллашидан жиддий тарзда ташвиш билдирмоқда. Қийноқлар қўлланиши ҳақида нафақат жабрланганлар, балки собиқ ҳукумат аъзолари ва хавфсизлик кучлари ходимлари ҳам маълум қилмоқдалар.\nHuman Rights Watch (HRW) Ўзбекистон ҳукумати Қийноқлар бўйича махсус воизининг 2003 йилда берган тавсияларини тўла ҳолда амалга оширишга ноқобил дея ҳисобламоқда. ICJ ташкилотига кўра, тергов давомида адвокат хизматидан фойдаланиш ҳуқуқи таъминотининг аҳволи яхши эмас. Ҳукмлар асосан қийноқ остида олинган иқрорлар асосида чиқарилади.\nBureau on Human Rights and Rule of Law (BHRRL) ташкилотининг маълум қилишича, маҳкумларга тиббий ёрдам кўрсатиш аҳволи малакали эмас, флюрография деярли ўтказилмайди, маҳбусларнинг аксарияти сил дардига чалинган. Овқатланиш, иқлим ёмонлигидан маҳкумларнинг саломатлиги ёмонлашмоқда. BHRRL қайд этишича, қамоқхоналарнинг кўпида болалар катталар билан бирга сақланмоқда, бу эса Жиноят-процессуал кодексга зид келади. Камералар тўлиб-тошиб кетган, уларнинг ёритилиши, вентиляция ва иситилиши етарли эмас. Аёллар учун жазони ўташ колониясида балоғатга етмаган аёллар бўлими йўқ.\nVERITAS маълумотига кўра, давлатга қарши, диний ва сиёсий сабабларга кўра айбланган ва муҳкум бўлган шахсларга нисбатан қаттиқроқ тартиблар қўлланилади. Ўзбекистон мустақил ҳуқуқ ҳимоячилари ташаббус гуруҳи (ЎМҲҲТГ) диний сабабларга кўра қамалганларни ибодатларини адо этишда чеклаб қўйилганлар, кўпинча уларга номоз ўқишни тақиқалаб қўйишмоқда.\nҚонунга кўра, омбудсмен исталган пайтда, олдиндан огоҳлантирмай истаган қамоқхонани назорат қилиш ҳуқуқига эга. Аммо шунга қарамай, Ўзбекистонда омбудсмен институти ижроя ҳокимиятига тўлалигича қарам бўлгани учун у турмаларни бориб кўргани билан вазиятга енгиллик кирита олмайди.\nHRW Ўзбекистон расмийларининг Андижон шаҳрида 2005 йил май ойида тинч намойишчиларни қатли ом қилганини эслатмоқда. Ташкилотнинг қайд этишича, Ўзбекистон ҳукумати ўшандан бери тарихни ўзгартиришга ва бўлиб ўтган воқеларнинг расмийлардан фарқ қилувчи талқинларни жим қилишга уринмоқда. 2005-2006 йиллар давомида ўтган маҳкамаларда юзлаб одамлар айбдор деб топилганлар ва узоқ муддатларга қамалганлар. Қатли омдан кейин қўшни мамлакатларга қочиб кетган одамларнинг қариндошлари репрессия остига олинган. Уч йил ўтганига қарамай, ҳукумат тазйиқи туфайли мамлакатдан қочаётган андижонликлар оқими тўхтагани йўқ.\nAmnesty International Ўзбекистон расмийлари Андижон фожеасининг мустақил халқаро текширувининг ўтказилишига ҳамон қаршилик кўрсатмоқдалар. БМТнинг Инсон ҳуқуқлари бўйича Тошкентдаги офиси 2006 йилда расмийлар босими остида ёпилган. ICJ ўз ҳисоботида ЕХҲТ мутахассислари ўн беш киши устидан бўлиб ўтган суд материалларида жиддий камчиликларни, шу жумладан, мустақил адвокатларнинг йўқлиги, ҳамда жамоатчилик вакилларининг судда иштирок этмаганларини аниқлаганларини қайд этмоқда.\nHuman Rights Without Frontiers International (HRWFI) қайд этишича, Ўзбекистон Конститутцияси виждон эркинлигини кафолатлагани ва динни давлатдан ажратишни кўзда тутгани билан амалда бунга зид ишлар бўлаётганини қайд этади. Ҳукумат ислом динини ўз назорати остига ҳамда Ўзбекистон Уламолар кенгашининг молиялаштиришини ўз зимасига олган. Уламолар кенгаши диний ҳутбаларни ва ислом мавзусига оид нашр этиладиган адабиётларни кузатиб келади. Баъзи исломий гуруҳларга экстремизда гумонланганлари учун рўйхатга олишдан рад этилган.\nДин ва жамият сиёсати масалалари бўйича институти (IRPP) қайд этганидек, соқол қўйган мусулмон эркаклар ва рўмол ўраган аёлларни ишдан бўшатишмоқда, олий таълим муассасаларидан ҳайдашмоқда. «Форум 18» (F18) Янгиликлар хизматининг хабар беришича, Саудия Арабистони 25 минг кишига хаж қилиш учун жой ажратганига қарамай, мамлакатдан хажга йилига беш минг киши боради, холос.\nHRW ташкилотига кўра, ўзбекистонлик расмийлар кўп йиллар давомида тинмай ва оғишмай давлат назоратидан четда бўлган мусулмонларни ёки рўйхатга олинмаган диний ташкилотлар аъзоларини ҳибсга олиш ва уларни қийноққа солиш бўйича кампанияларини давом этмоқдалар. Оддий диндорларга “диний экстремист” тавқи лаънати осилмоқда.\nHRW ҳисоботида айтилишича, Ўзбекистонда турар-жойда рўйхатга олиш (прописка) амалиёти сақланиб қолган ва пойтахт Тошкентни “ёпиқ” шаҳар бўлиб қолган. Ўзбекистоннинг бошқа шаҳарларида туғилган фуқаролар ҳукумат қошидаги махсус қўмита рухсатисиз Тошкентда рўйхатдан ўтиб яшай олмайдилар. Шунинг учун ҳам Тошкентга иш излаб келган одамларнинг аксарияти қонуний мақомдан ташқарида қолиб кетмоқда, уларнинг ҳуқуқлари чекланиб, болалари ўқишдан ва тиббий ёрдам олишдан маҳрум бўлиб қолмоқдалар.\nHuman Rights in Central Asia ташкилоти Ўзбекистоннинг ҳар бир фуқароси мамлакатдан чиқиб кетишидан олдин ички ишлар вазирлигидан рухсат берувчи виза олишга мажбурлигини эслатади. Кўп ҳолларда расмийлар ҳуқуқ ҳимоя фаолларига, сиёсий мухолифат вакилларига ва журналистларга виза беришдан бош тортмоқдалар. Ўзбекистон жиноят кодексининг 223 моддаси давлат чегарасини ноқонуний кесиб ўтган фуқароларга нисбатан ўн йилгача қамоқ жазосини кўзда тутади. Ташкилот маълум қилишича, сўнгги икки йил давомида чет элга чиққан фуқаролар Ўзбекистонга қайтганларидан кейин ҳуқуқ-тартибот идоралари ходимлари томонидан сўроққа тутилган.\nHRW маълум қилишича, Ўзбекистон оммавий ахборот воситалари қаттиқ назорат остига олинган. Айни пайтда камида олти нафар журналист узоқ муддатга қамалган. Уларнинг кўпи мамлакатни тарк этишга мажбур бўлдилар. Цензурани тақиқловчи ва сўз эркинлигини таъминловчи қонунларнинг мавжудлигига қармай, амалда цензура оддий ҳолга айланган, сўз эркинлиги эса қатъий чекланган.\nCentre of Extreme Journalism in Uzbekistan қайд этишича, мамлакатда умуман мустақил ОАВ йўқ, журналистлар эса давлат пропагандасининг қуролига айланиб қолганлар.\nHRW ҳисоботида айтилишича, чет эллик мухбирларга ҳамда чет эл оммавий ахборот хизматларида ишловчи Ўзбекистон фуқароларига аккредитациясиз ишлашга рухсат берилмаган. Би-би-си, Озод Европа Радиоси/Озодлик Радиоси, Немис тўлқини, Уруш ва тинчликни ёритиш бўйича институти каби халқаро янгиликлар бюролари Ўзбекистондаги фаолиятларини тўхтатиб қўйишга мажбур бўлдилар.\nСўнгги беш йил давомида расмийлар мунтазам равишда Ўзбекистондаги воқеаларни ёритувчи ижтимоий-сиёсий интернет ресурсларга тўсиқ қўйган. Интернет фойдаланувчилар бир неча юзлаб сайтларга кириш ҳуқуқидан маҳрум бўлганлар.\nБМТ Инсон ҳуқуқлари бўйича кенгашининг сессияси 2008 йил 1-12 декабрь кунлари бўлиб ўтади.


Қирғизистонда президент лавозимига рекорд сонда номзод рўйхатга олинди\nҚирғизистонда президент лавозимига номзодларни рўйхатга олиш якунланди. Марказий сайлов комиссиясига муддатдан олдин президент сайловларида иштирок этиш истагини билдирган 64 номзод ариза топширган ва улардан 62 нафари рўйхатга олинган. Бу мамлакат учун рекорд кўрсаткич ҳисобланади.\n“Номзодлардан ариза қабул қилиш якунланди. Марказий сайлов комиссиясига 64та ариза тушди. Иккита ариза қайтариб олинди”, деб маълум қилинган комиссияда.\nНомзодлар орасида 14 ноябрда президент ваколатларидан воз кечган ва бош вазир мажбуриятларини бажаришни тўхтатган Садир Жапаров, Миллий хавфсизлик давлат қўмитасининг собиқ раҳбари Абдил Сегизбаев, мухолиф партия “Бутун Қирғизистон” етакчиси Адахан Мадумаров, парламентнинг собиқ спикери Канат Исаев, собиқ ички ишлар вазири Курсан Асанов бор.\nМаълумотларга кўра, аввалги рекорд кўрсаткич 2017 йилда ўрнатилган. Ўшанда 59 номзод президент сайловларида иштирок этиш учун ариза топширган. Улардан фақат 13 нафаригина якуний босқичга ўта олган, қолган номзодлар етарлича имзо тўплай олмаган ёки сайлов бадалини кирита олмаган. Баъзи номзодлар эса давлат тили бўйича тестдан ўта олмаган, яна кимдир ўз номзодини қайтариб олган.\nЖорий йилда ҳам номзодлар сони шу тарзда қисқариши кутилмоқда. 7 декабргача номзодлар 1 млн қирғиз соми (11,7 минг доллар) миқдорида сайлов бадалини тўлашлари, ўз қўллаб-қувватловига 30 минг фуқаро имзосини тўплашлари ҳамда қирғиз тилини билишга тест топширишлари керак.\nҚирғизистон президенти сайловлари 2021 йил 10 январга белгиланган. Президент 6 йилга бир муддатга сайланади. Қирғизистон президенти лавозимига хорижий давлат фуқаролигига эга бўлмаган, 35 ёшдан катта ва 70 ёшдан кичик, қирғиз тилини биладиган ва республикада умумий ҳисобда 15 йилдан кўпроқ яшаган фуқаро сайланиши мумкин.


Павлодарда туризм полицияси қайта иш бошлади - Номадлар,Турклар,Қозоқ одатлари ва анъаналари,Қозоғистон табиати\nПавлодарда туризм полицияси қайта иш бошлади\n#Павлодар #туризм #полиция #турист\nПавлодар вилоятидаги университетлардан бирида таълим олаётган нигериялик талаба Авраам Салако Баянаулдаги энг манзарали, машҳур масканларни томоша қилишга қарор қилди. Бу диққатга сазовор гўша ҳақидаги батафсил маълумотни туризм полициядан олди. Бир нечта тилда гаплашувчи ходимлар меҳмонларга ўлка тарихи ва маданияти ҳақида сўзлаб беришга тайёр.\n- Қозоғистон бўйлаб айланиб чиқиш ва мамлакат табиати, маданияти билан танишишни орзу қиламан. Менга экскурсия дастурида Баянаулга боришни таклиф қилишди, менимча, бу жуда яхши тажриба бўлди. Бу ердаги тоғлар, яшиллик менга улкан завқ бағишлади. Ҳатто бу туман ўтмиши билан қисқача танишиш имкониятига эга бўлдим. Албатта, бу ер бироз совуқ, лекин бунинг умумий таассуротга алоқаси йўқ.\nДарвоқе, курорт зонасида полициячилар нафақат хорижлик сайёҳлар билан иш олиб боради, балки жамоат тартибини сақлаш, хавфсизликни таъминлашга ҳам масъулдир. Ходимлар электромобиллар ва квадроциклларда ҳаракатланади.\nИкрам Каленов, турполиция инспектори:\n– Туристларни кутиб оламиз. Мавсум бошланди, ҳозир таътил олинадиган пайт, одамлар келади, яқин ва узоқ хориждан сайёҳлар келади. Биз уларга қўлдан келганича ёрдам берамиз. Ҳар қандай масалада.\nМурат Мусатаев, Баянаул туман полиция бўлими бошлиғи:\n– Бугунги кунда туризм полицияси ходимлари туманимизнинг энг диққатга сазовор йирик объектларида хизмат қилмоқда. Вилоят марказидаги Марказий соҳилбўйида, Баянаул туманидаги Миллий паркда ишлаймиз. Ходимларимиз кеча-кундуз навбатчилик қилади. Жасибай ҳамда Тўрайғир дам олиш масканлари ҳудудида ҳам шундай хизмат мавжуд. Ходимлар 12 соатдан ишлайди.\nЎтган йили мавсум давомида бу ерда етмиш мингча сайёҳ бўлган. Жорий йилда эса янада кўпроқ меҳмон кутилмоқда, хусусан, хорижий юртлардан ҳам.\nҚозоғистон пойтахтида «Орзулар шаҳри» кўргазмаси очилди\nТуркий тилли давлатларнинг туристик дастури\nЯнги ҳунармандлик маркази очиш таклиф қилинмоқда\nХалқаро транспорт кўргазмаси очилди\n«Karavansaray Turkistan» мажмуасига 500 минг турист келиши кутиляпти


ЎзА - Мансабдор нега пора олди?\n17.07.2018 16:09 Чоп этиш версияси\nМансабдор нега пора олди?\n300 минг сўм ҳамда 100 АҚШ долларини пора тариқасида олаётган вақтида ҳуқуқни муҳофаза қилиш органлари ходимлари томонидан қўлга олинди.\nЎзбекистон мудофаасига кўмаклашувчи “Ватанпарвар” ташкилотининг Тошкент шаҳар кенгаши тасарруфидаги “Олмазор ўқув спорт техника клуби" унитар корхонаси бошлиғи З.М. фуқаро Б.Х.га ўқув машғулотларига келмаса ҳам чора кўрмаслик ва топширилиши лозим бўлган саломатлик тўғрисидаги тиббий маълумотномани олишда ёрдам беришни ваъда қилди. Бунинг эвазига 2018 йил 12 март куни 300 минг сўм ҳамда 100 АҚШ долларини пора тариқасида олаётган вақтида ҳуқуқни муҳофаза қилиш органлари ходимлари томонидан қўлга олинди.\nУшбу ҳолат юзасидан Жиноят ишлари бўйича Тошкент шаҳар Олмазор тумани суди томонидан кенг жамоатчилик вакиллари иштирокида сайёр суд мажлиси ўтказилди.\nСуд ишида судланувчи барча айбига иқрор бўлди. Гувоҳларнинг ҳолат юзасидан кўрсатмалари эшитилди. Тўпланган далиллар яна бир бор кўздан кечирилиб, судланувчига ҳукм эълон қилинди. З.М.га нисбатан Ўзбекистон Республикаси Жиноят кодексининг тегишли моддаси билан қонунда белгиланган тартибда жазо тайинланди. Унинг аввал судланмагани, қилмишидан чин кўнгилдан пушаймонлиги инобатга олинди.\n– Порахўрлик, коррупция жамият тараққиётига ғов бўлувчи энг ёмон иллатлардан ҳисобланади, – дейди Жиноят ишлари бўйича Тошкент шаҳар Олмазор тумани суди судьяси М.Обидов. – Бу каби салбий ҳолатларнинг оқибати яхшилик билан тугамаслигини аҳолига тушунтириш зарур. Жойларда ўтказилаётган тарғибот тадбирларида ҳам мазкур муаммога алоҳида эътибор қаратганмиз. Шунингдек, аҳолининг ҳуқуқий маданиятини юксалтиришда порахўрлик ва коррупцияни йўқ қилишга қаратилган ижтимоий видео роликлар ҳам намойиш этилмоқда.\nСоҳа мутахассислари томонидан фуқароларга бу каби ҳуқуқбузарлик ва жиноятларнинг оқибатлари ҳақида тушунча берилди. Туманда коррупцияга қарши курашиш ва унинг олдини олишга қаратилган чора-тадбирлар хусусида фикр алмашилди.


Renault янги йўлтанламасининг суратлари пайдо бўлди\n09:37 / 21.04.2016\nИнтернет тармоғида, Renault’нинг 5 метрдан узунроқ йўлтанламаси суратлари пайдо бўлди. Maxthon деб аталиши кутилаётган автомобиль суратларини Caradisiac нашри чоп этди.\nФранцуз бренди ушбу моделнинг илк суратини 2016 йил 19 апрель куни эълон қилганди. Унда ташқи ёритқич чироғининг бир қисмини кўриш мумкин эди. Иккита суратдан “Рено” йўлтанламасининг дизайни, 2015 йилда тақдим этилган Talisman седани ва универсали услубида ишлаб чиқилгани маълум бўлади.\nХабарларга кўра, Maxthon CMF платформаси негизида терилади. Маълумки, Nissan Qashqai ва X-Trial автомобиллари ҳам айни платформа асосида барпо этилади. Унга 3 турдаги моторлар, иккита 150- ва 200-от кучига эга бензинли ва 1,6-литр ҳажмли 160 от кучига эга дизель двигатели ўрнатилади.\nЯнги машина намойиши 25 апрель куни иш бошлайдиган Пекин моторшоусида бўлиб ўтади. Maxthon Европа ва Осиёда сотилади, Hyundai Santa Fe ҳамда 7 кишилик Skoda йўлтанламаси унга рақобатчи бўлиши айтилмоқда.


Энди ҳудудлар тадбиркорлик ривожига қараб баҳоланади | Ishtixon.uz\nЭнди ҳудудлар тадбиркорлик ривожига қараб баҳоланади\nTue, 03/03/2020 - 17:23\n— Эшитишимча, 1 мартдан тадбиркорликнинг ривожланганлик даражасига баҳо бериш тизими жорий этилар экан. Хўш, бу тизим қандай амалга оширилади? Баҳолаш натижалари нималарга сабаб бўлиши мумкин?\n— Дарҳақиқат, Ҳукуматнинг «Республика ҳудудларида тадбиркорликнинг ривожланганлик даражасига баҳо бериш тизимини жорий этиш чора-тадбирлари тўғрисида»ги қарорига кўра, 2020 йил 1 мартдан бошлаб республика ҳудудларида ушбу тизим жорий этилади. Баҳолаш Иқтисодиёт ва саноат вазирлиги ҳамда Адлия вазирлиги томонидан ярим йиллик ва йил якуни бўйича ўтказилади.\nБаҳолаш натижасида Қорақалпоғистон Республикаси, вилоятлар ва Тошкент шаҳар, шунингдек, туман ва шаҳарлар рейтинги тузилади. Рейтингда юқори кўрсаткичларга эга ҳудуддаги ташкилотлар, маҳаллий ижро этувчи ҳокимият органлари бошқарув ходимлари моддий рағбатлантирилади. Аксинча бўлса, жарима чоралари қўлланилади.\nХусусан, «намунали» деб топилган ҳудуддаги ташкилотлар раҳбарлари ҳамда ҳокимларнинг биринчи ўринбосарларига — лавозим маошларининг 25 фоизи миқдорида, ташкилотларнинг бошқарув ходимларига 50 фоиз миқдорида пул маблағлари берилади. Ўз навбатида, «қониқарсиз» деб топилган ҳудуддаги ташкилотлар раҳбарлари ҳамда ҳокимларнинг биринчи ўринбосарларига — лавозим маошларининг 25 фоизи миқдорида жарима қўлланилади.


Унда миллий геоинформацион дастурий таъминот яратиш борасида ҳамкорлик масалалари муҳокама қилинди.\nУчрашув давомида томонлар геоинформацион тизимларни ривожлантириш, чет маҳсулотларга қарамликни кескин камайтириш, келгусида хизматлар ва дастурий маҳсулотларни экспорт қилиш имкониятларини яратиш мақсадида миллий ахборот тизимларини маҳаллийлаштириш ҳамда ишлаб чиқиш борасида ҳамкорликка келишиб олишди.\n“GEOTWO CO., LTD” 2000 йили ташкил этилган мустақил геоинформацион компания бўлиб, Жанубий Корея ер-қурилиш ва ахборот макони бозорида етакчи. Компания ечимларининг ўзига хослиги шундаки, улар АҚШнинг “ESRI” компаниясига тегишли машҳур “ArcGIS” дастурий маҳсулотига турдош ҳисобланади ҳамда Корея Республикаси ҳамда бошқа қатор мамлакатлар давлат органларида жорий этилган.\nМазкур рукндаги бошқа мақолалар: « Яна бир банкдан “Автокредит”. Бунисида фоизлар аввалгиларидан бироз паст\tХизматлар ишлаб чиқариш ҳажми 10,5 фоизга ошди »


English // Русский // Ўзбекча\nКимё саноатимиз тарихи Жамият бошқаруви Фуқароларни шахсий масалалар бўйича қабул қилиш кунлари Таркибий бўлинмалар Ишонч телефони Оммавий ахборот воситалари вакилларини аккредитация қилиш Матбуот хизмати Бўш иш ўринлари Девонхона Сайёр қабул қилиш жадвали\nБосма кўриниш Юклаб олиш: pdf (35.2 KB)\nКимё саноати Ўзбекистон иқтисодиётининг базавий тармоқлар сирасига киради ва қишлоқ хўжалик ишлаб чиқаришни жадаллаштириш эҳтиёжларидан келиб чиқиб минерал ўғитлар чиқарувчи корхоналарни қуриш орқали ташкил топган.\nРеспубликанинг замонавий кимё саноати тарихи Шорсув олтин гугурт кони 1932 йилда ишга туширилиши билан бошланади.\n1940 йилда кимё саноатининг энг йирик корхонаси — Чирчиқ электркимё комбинати (бугунги кунда «Максам-Чирчиқ» АЖ) маҳсулот бера бошлади.\n1962 йилда Фарғона азотли ўғитлар заводи(бугунги кунда «Фарғонаазот» АЖ) ишга туширилди.\n1964 ийлда навоий кимё комбинати (бугунги кунда «Навоийазот» АЖ) маҳсулот бера бошлади.\n1969 йилда Олмалиқ кимё заводи (бугунги кунда «Аммофос» АЖ) ишга туширилди.\nҲозирги вақтда «Максам-Чирчиқ», «Навоийазот» ва «Фарғонаазот» акциядорлик жамиятлар азотли ўғитлар — аммиакли селитра, карбамид, аммоний сулфати ишлаб чиқарадилар. «Аммофос», «Самарқанкимё» ва «Қўқон суперфосфат заводи» очиқ акциядорлик жамиятлар фосфорли ўғитлар — аммофос, супрефос, оддий аммонийли суперфосфат, аммонийсулфофосфат ва нитрокалцийфосфат — ишлаб чиқарадилар. Уларни хом ашё билан Қизилқум фосфорит комбинати таъминлайди. «Электрохимзавод» ҚК-АЖ ўсимликларни муҳофаза қилиш кимё воситаларни ишлаб чиқаради.\nКомпания корхоналарини ишлаб чиқарадиган маҳсулотлар турларидан келиб чиқиб қуйидаги ишлаб чиқариш мажмуаларга бўлиш мумкин:\nминерал ўғитлар, ноорганик моддалар ва энергетика, олтинкон ва кимё саноатлари учун кимё реагентлар ишлаб чиқариш мажмуаси;\nорганик кимё, сунъий тола ва полимер материаллар ишлаб чиқариш мажмуаси;\nўсимликларни муҳофаза қилиш кимё воситалари ишлаб чиқариш мажмуаси;\nкалцийлаштирилган сода ишлаб чиқариш мажмуаси.\n«Ўзкимиёсаноат» АЖ корхоналари 170-дан ортиқ кимё маҳсулотлар турлари ишлаб чиқарилади.